3. การประกอบธุรกิจของแต่ละสายผลิตภัณฑ์

3.1 ลักษณะผลิตภัณฑ์และบริการ

บริษัทประกอบธุรกิจการขายเช่าซื้อเครื่องใช้ไฟฟ้าภายในบ้าน เฟอร์นิเจอร์สำหรับบ้าน
(ปัจจุบันยกเลิกการขาย) และรถจักรยานยนต์ พร้อมให้บริการก่อนและหลังการขายภายใต้คำขวัญ
“เพิ่มความสุข ทุกครอบครัว” โดยดำเนินการขายผ่านสาขาของบริษัท ณ 31 ธันวาคม 2553 รวม
71 สาขาใน 49 จังหวัด
ซึ่งสาขาแต่ละแห่งจะถูกกำหนดให้มีการขายสินค้าตามประเภทและราคาที่บริษัทกำหนดไว้เท่านั้น โดย
ณ วันที่ทำการขายเช่าซื้อ บริษัทจะทำสัญญาเช่าซื้อสินค้ากับลูกค้า พร้อมทั้งเก็บเงินดาวน์จำนวนหนึ่ง
(เฉลี่ยประมาณร้อยละ 26.21 ของราคาเงินสด) และส่งมอบสินค้าให้แก่ลูกค้า
สำหรับค่าเช่าซื้อในส่วนที่เหลือนั้น
ลูกค้าจะต้องชำระเป็นงวดในจำนวนเงินเท่ากันทุกงวดในเวลาที่แน่นอนตามที่ได้ระบุไว้ในสัญญา
ซึ่งระยะเวลาการผ่อนชำระค่างวดของลูกค้าอยู่ในช่วง 6 - 60 เดือน ทั้งนี้
ขึ้นอยู่กับฐานะทางการเงินและความสามารถในการผ่อนชำระของลูกค้าแต่ละราย
โดยราคาเช่าซื้อที่เสนอให้กับลูกค้าจะเป็นราคาที่ได้รวมต้นทุนสินค้า
ค่าใช้จ่ายที่เกี่ยวข้องและดอกเบี้ยแล้ว
ในช่วงการผ่อนชำระกรรมสิทธิ์ของสินค้าเช่าซื้อจะยังคงเป็นของบริษัทจนกว่าลูกค้าจะชำระค่างวดครบและปฏิบัติตามเงื่อนไขที่ระบุไว้ในสัญญาเช่าซื้อโดยครบถ้วนแล้ว

ปัจจุบันบริษัทฯ ได้ลงทุนกับบริษัทในเครือทั้งหมด 13 บริษัท และมีพนักงานในเครือประมาณ 968 คน (รวมพนักงานชั่วคราว) ณ สิ้นเดือนธันวาคม พ.ศ. 2553 รายละเอียดของบริษัทในเครือมีดังต่อไปนี้

+----------------------------+---------------------------------+------+
| บริษัท                       | ลักษณะการประกอบกิจการ             | %    |
|                            |                                 | ถือหุ้น |
+----------------------------+---------------------------------+------+
| บริษัทย่อย                    |                                 |      |
+----------------------------+---------------------------------+------+
| บริษัท ไมด้า ลิสซิ่ง จำกัด        | ให้บริการเช่าซื้อรถยนต์               | 6    |
| (มหาชน)                    |                                 | 0.00 |
+----------------------------+---------------------------------+------+
| บริษัท ไมด้า พร็อพเพอร์ตี้ จำกัด   | พัฒนาอสังหาริมทรัพย์                 | 9    |
|                            |                                 | 9.99 |
| (เดิมชื่อ บริษัท คอบร้า          |                                 |      |
| อินเทลลิเจนท์ จำกัด)           |                                 |      |
+----------------------------+---------------------------------+------+
| บริษัท ท็อป เอลลิเม็นทส จำกัด    | ธุรกิจโรงแรม                      | 9    |
|                            |                                 | 9.99 |
+----------------------------+---------------------------------+------+
| บริษัท เทอเทิล พาทิ จำกัด       | พัฒนาอสังหาริมทรัพย์และรับเหมาก่อสร้าง  | 9    |
|                            |                                 | 9.99 |
+----------------------------+---------------------------------+------+
| บริษัท ไมด้า โฮเทล แอนด์ รีสอร์ท | ธุรกิจสนามกอล์ฟและพัฒนาอสังหาริมทรัพย์  | 9    |
| จำกัด                       |                                 | 9.99 |
+----------------------------+---------------------------------+------+
| บริษัท แมกซ์ เรียล เอสเตท จำกัด | การให้เช่า การขาย การซื้อ           | 8    |
|                            | และการดำเนินงานด้านสังหาริมทรัพย์     | 5.00 |
+----------------------------+---------------------------------+------+
| บริษัท ไมด้า แอสเซ็ท ซานาดู     | การให้เช่า การขาย การซื้อ           | 8    |
| จำกัด                       | และการดำเนินงานด้านสังหาริมทรัพย์     | 5.00 |
+----------------------------+---------------------------------+------+
| บริษัท วิภา คอนโดมิเนียม จำกัด   | การให้เช่า การขาย การซื้อ           | 5    |
|                            | และการดำเนินงานด้านสังหาริมทรัพย์     | 5.00 |
+----------------------------+---------------------------------+------+
| บริษัท แมกซ์ คอนโด เกษตร จำกัด | การให้เช่า การขาย การซื้อ           | 5    |
|                            | และการดำเนินงานด้านสังหาริมทรัพย์     | 5.00 |
+----------------------------+---------------------------------+------+
| บริษัท เดอะ รีทรีท หัวหิน จำกัด   | ธุรกิจโรงแรม                      | 5    |
|                            |                                 | 2.50 |
+----------------------------+---------------------------------+------+
| บริษัท ไมด้า (ลาว) เช่าสินเชื่อ   | บริการให้เช่าสินเชื่อ                 | 6    |
| จำกัด                       |                                 | 0.00 |
+----------------------------+---------------------------------+------+
| บริษัท แมกซ์ โฮเทล จำกัด       | ธุรกิจโรงแรม                      | 8    |
|                            |                                 | 5.00 |
| (เดิมชื่อ บริษัท แมกซ์ คอนโด     |                                 |      |
| จำกัด)                      |                                 |      |
+----------------------------+---------------------------------+------+
| บริษัท แมกซ์ โฮเทล รามคำแหง   | การให้เช่า การขาย                 | 8    |
| จำกัด                       | กา                              | 5.00 |
|                            | รซื้อและการดำเนินงานด้านอสังหาริมทรัพย์ |      |
+----------------------------+---------------------------------+------+

** บริษัท คอบร้า อินเทลลิเจนท์ จำกัด จดทะเบียนเปลี่ยนชื่อใหม่เป็น บริษัท ไมด้า พร็อพเพอร์ตี้
จำกัด เมื่อวันที่ 19 กุมภาพันธ์ 2552 ณ กรมทะเบียนการค้า

การประกอบธุรกิจของผลิตภัณฑ์ของบริษัทย่อย

ลักษณะของบริการ

บริษัทประกอบธุรกิจประเภทการให้บริการสินเชื่อ แบ่งออกเป็น 4 ประเภทหลัก ดังนี้

  1) การให้บริการสินเชื่อเช่าซื้อรถยนต์

  2) การให้บริการสินเชื่อแก่กลุ่มผู้ประกอบการเต็นท์รถยนต์มือสอง ประเภทเงินทุนหมุนเวียน
  หรือที่เรียกว่า

  สินเชื่อ Floor Plan

  3) การให้บริการรับรีไฟแนนซ์รถยนต์ทุกประเภท

  4) การให้บริการเสริม ซึ่งประกอบด้วย การรับต่อภาษี โอนทะเบียนรถยนต์ และ

  การรับต่อกรมธรรม์ประกันภัย / พ.ร.บ. คุ้มครองผู้ประสบภัยทางรถยนต์

รายได้หลักของบริษัทมาจากการให้บริการสินเชื่อเพื่อเช่าซื้อรถยนต์
ซึ่งสัดส่วนของรายได้จากการเช่าซื้อในส่วนนี้ ต่อรายได้รวม ตั้งแต่ปี 2551 ถึงปัจจุบัน
จะอยู่ระหว่างร้อยละ 80.39 ถึง 84.64

บริษัทดำเนินธุรกิจการให้บริการสินเชื่อเพื่อเช่าซื้อรถยนต์
โดยเน้นประเภทรถยนต์และรุ่นของรถยนต์ที่มีสภาพคล่องสูงในตลาด
ทั้งรถยนต์ส่วนบุคคลและรถกระบะ โดยจำนวนเงินปล่อยกู้ขึ้นอยู่กับประเภทของรถยนต์ ยี่ห้อ
อายุรถยนต์ สภาพคล่องในการปล่อยต่อ และคุณสมบัติของผู้กู้
ซึ่งบริษัทได้กระจายความเสี่ยงของลูกค้าที่ขอเช่าซื้อโดยเน้นกลุ่มบุคคลที่มีรายได้ประจำหรือเป็นเจ้าของกิจการและเกษตรกร
โดยบริษัทจะกระจายพื้นที่การให้บริการสินเชื่อเช่าซื้อทั้งตลาดในกรุงเทพและเน้นการให้บริการสินเชื่อเช่าซื้อในต่างจังหวัด
ทั้งนี้เนื่องจากบริษัทมีเครือข่ายสาขาทั้งหมด 14 สาขา
จึงสามารถให้บริการลูกค้าครอบคลุมพื้นที่ทั่วประเทศได้ถึง 69 จังหวัด

โดยในปี 2553
ยอดปล่อยสินเชื่อเช่าซื้อใหม่ที่เป็นรถยนต์ส่วนบุคคลและรถกระบะในพอร์ตสินเชื่อของบริษัท
มีสัดส่วนร้อยละ 6.16 และ 93.84 และในปี 2552 มีสัดส่วนร้อยละ 13.14 และร้อยละ 86.86
ตามลำดับ ทั้งนี้ในยอดปล่อยสินเชื่อเช่าซื้อใหม่ดังกล่าวในปี 2553
รถยนต์ใหม่และรถยนต์มือสองมีสัดส่วนร้อยละ 5.26 และ 94.74 และในปี 2552 มีสัดส่วนร้อยละ
5.95 และ 94.05 ตามลำดับ

ตารางแสดงยอดปล่อยสินเช่าซื้อใหม่แยกตามประเภทของรถยนต์ (สุทธิดอกผลเช่าซื้อรอตัดบัญชี)

+-----------------------+-------+------+-------+-------+-------+------+
|                       | 2551  |      | 2552  |       | 2553  |      |
+-----------------------+-------+------+-------+-------+-------+------+
|                       | ล     | %    | ล     | %     | ล     | %    |
|                       | ้านบาท |      | ้านบาท |       | ้านบาท |      |
+-----------------------+-------+------+-------+-------+-------+------+
| ยอดปล่อยสินเชื่อเช่าซื้อใหม่  |       |      |       |       |       |      |
+-----------------------+-------+------+-------+-------+-------+------+
|   - รถยนต์นั่งส่วนบุคคล    | 88.43 | 7.51 | 1     | 13.14 | 79.84 | 6.16 |
|                       |       |      | 64.85 |       |       |      |
+-----------------------+-------+------+-------+-------+-------+------+
|   - รถกระบะ           | 1,0   | 9    | 1,0   | 86.86 | 1,2   | 9    |
|                       | 51.56 | 2.49 | 89.72 |       | 16.33 | 3.84 |
+-----------------------+-------+------+-------+-------+-------+------+
| รวม                   | 1,1   | 10   | 1,2   | 1     | 1,2   | 10   |
|                       | 36.99 | 0.00 | 54.57 | 00.00 | 96.17 | 0.00 |
+-----------------------+-------+------+-------+-------+-------+------+
| ยอดปล่อยสินเชื่อเช่าซื้อใหม่  |       |      |       |       |       |      |
+-----------------------+-------+------+-------+-------+-------+------+
|   - รถยนต์ใหม่          | 11.94 | 1.05 | 74.59 | 5.95  | 68.24 | 5.26 |
+-----------------------+-------+------+-------+-------+-------+------+
|   - รถยนต์มือสอง        | 1,1   | 9    | 1,1   | 94.05 | 1,2   | 9    |
|                       | 25.05 | 8.95 | 79.98 |       | 27.93 | 4.74 |
+-----------------------+-------+------+-------+-------+-------+------+
| รวม                   | 1,1   | 10   | 1,2   | 1     | 1,2   | 10   |
|                       | 36.99 | 0.00 | 54.57 | 00.00 | 96.17 | 0.00 |
+-----------------------+-------+------+-------+-------+-------+------+

ในปี 2546 บริษัทเริ่มดำเนินการให้สินเชื่อเช่าซื้อรถยนต์ใหม่
โดยจะดำเนินการให้สินเชื่อเช่าซื้อกับรถยนต์ประเภทแท็กซี่มิเตอร์
บริษัทจะให้สินเชื่อเช่าซื้อกับผู้ประกอบการที่เป็นเจ้าของอู่แท็กซี่มิเตอร์
และผู้ประกอบการอู่แท็กซี่มิเตอร์จะเป็นผู้นำรถแท็กซี่มิเตอร์ไปให้ผู้ขับรถแท็กซี่มิเตอร์เช่าขับเป็นรายวันต่อไป
การให้สินเชื่อกับรถยนต์ประเภทแท็กซี่มิเตอร์นี้
บริษัทจะคิดอัตราดอกเบี้ยได้อัตราที่สูงกว่ารถยนต์ประเภทอื่น
ในปัจจุบันบริษัทมีการให้สินเชื่อรถยนต์แท็กซี่มิเตอร์ประมาณ 421 คัน เป็นยอดสินเชื่อเช่าซื้อเท่ากับ
312.23 ล้านบาทหรือคิดเป็นร้อยละ 5.85 ของสินเชื่อเช่าซื้อทั้งหมดของบริษัท

นอกจากนี้บริษัทมีบริการให้สินเชื่อแก่กลุ่มผู้ประกอบการเต็นท์รถยนต์มือสองหรือที่เรียกว่าสินเชื่อ
Floor Plan
ซึ่งสินเชื่อดังกล่าวจะเป็นสินเชื่อที่เป็นเงินทุนหมุนเวียนให้กับผู้ประกอบการเต็นท์รถยนต์รถยนต์มือสอง
กล่าวคือเมื่อผู้ประกอบการเต็นท์รถยนต์มือสองมีความต้องการเงินทุนหมุนเวียนที่จะใช้ในการประกอบธุรกิจแทนที่จะไปขอกู้จากธนาคารหรือสถาบันการเงิน
ผู้ประกอบการเต็นท์รถยนต์มือสองสามารถมาขอกู้กับบริษัทแทน
ซึ่งบริษัทจะพิจารณากำหนดวงเงินให้กับเต็นท์รถยนต์มือสองแต่ละราย
โดยผู้ประกอบการเต็นท์รถยนต์มือสองจะนำสมุดทะเบียนรถยนต์มาเป็นหลักทรัพย์ค้ำประกันและต้องมีบุคคลค้ำประกันด้วย
เมื่อผู้ประกอบการเต็นท์รถยนต์มือสองสามารถขายรถยนต์ได้ก็จะนำเงินมาชำระให้แก่บริษัท
ในขณะเดียวกันก็จะส่งลูกค้ารายนั้นมาทำสินเชื่อเช่าซื้อกับบริษัทต่อไป ซึ่งในการดำเนินการให้สินเชื่อ
Floor Plan
แก่ผู้ประกอบการเต็นท์รถยนต์มือสองนี้เป็นการสร้างความสัมพันธ์ที่ดีกับผู้ประกอบการดังกล่าวโดยทำให้ผู้ประกอบการดังกล่าวมีเงินทุนหมุนเวียนในการประกอบการและเป็นการสร้างฐานลูกค้าให้กับบริษัท
โดยปัจจุบันบริษัทให้วงเงินสินเชื่อดังกล่าว โดยการพิจารณาจาก ขนาดของเต็นท์
ปริมาณการซื้อขายของรถยนต์ และมูลค่ารถยนต์ที่นำมาเป็นหลักทรัพย์ค้ำประกัน

และเพื่อให้บริษัทมีบริการสินเชื่อรถยนต์ครบทุกประเภท
บริษัทจึงได้จัดให้มีบริการรับรีไฟแนนซ์รถยนต์ทุกประเภท
กล่าวคือถ้าลูกค้ามีความประสงค์ที่จะใช้เงินกู้
ลูกค้าสามารถที่จะขอกู้เงินจากบริษัทได้โดยนำรถยนต์ของลูกค้ามารีไฟแนนซ์กับบริษัท
และต้องระบุวัตถุประสงค์ของการรีไฟแนนซ์ให้ชัดเจน
ซึ่งการให้บริการในลักษณะนี้บริษัทจะคิดอัตราดอกเบี้ยในอัตราที่สูงกว่าการให้สินเชื่อเช่าซื้อโดยทั่วไป
นอกจากนี้บริษัทยังจะได้รับค่าธรรมเนียมในการให้บริการรีไฟแนนซ์ดังกล่าวด้วย

นอกจากการให้บริการด้านสินเชื่อดังกล่าวข้างต้นแล้ว
บริษัทยังอำนวยความสะดวกให้แก่ลูกค้าในการชำระค่างวดเช่าซื้อผ่านธนาคารโดยปัจจุบันลูกค้าสามารถใช้บริการผ่านธนาคารใหญ่
5 แห่ง คือ ธนาคารกรุงเทพ ธนาคารกสิกรไทย ธนาคารไทยพาณิชย์ ธนาคารออมสิน
ธนาคารนครหลวงไทย และเคาร์เตอร์เซอร์วิสได้ทุกสาขาทั่วประเทศ
บริษัทยังมีให้บริการหลังการขายเพื่อเป็นการให้บริการและอำนวยความสะดวกให้อีกด้วย เช่น
การให้บริการต่อทะเบียนรถยนต์ และการต่อกรมธรรม์ประกันภัย
ซึ่งจะเป็นการเสริมรายได้ให้กับบริษัท

ตารางแสดงมูลค่าสินเชื่อลูกหนี้เช่าซื้อใหม่ตามระยะเวลาการชำระคืนของบริษัทย่อย

(สุทธิจากดอกผลเช่าซื้อรอตัดบัญชี)

+---------------------+-------+------+-------+------+--------+------+
| (หน่วย : ล้านบาท)     | 2551  |      | 2552  |      | 2553   |      |
+---------------------+-------+------+-------+------+--------+------+
|                     | ล     | %    | ล     | %    | ล้านบาท | %    |
|                     | ้านบาท |      | ้านบาท |      |        |      |
+---------------------+-------+------+-------+------+--------+------+
| จำนวนงวดที่ให้สินเชื่อ    |       |      |       |      |        |      |
+---------------------+-------+------+-------+------+--------+------+
|   - น้อยกว่า 12 เดือน  | 0.83  | 0.07 | 0.03  | 0.00 | 0.02   | 0.00 |
+---------------------+-------+------+-------+------+--------+------+
|   - 12 - 18 เดือน    | 2.89  | 0.25 | 3.84  | 0.31 | 2.38   | 0.18 |
+---------------------+-------+------+-------+------+--------+------+
|   - 19 - 24 เดือน    | 38.01 | 3.34 | 56.33 | 4.49 | 32.57  | 2.51 |
+---------------------+-------+------+-------+------+--------+------+
|   - 25 - 30 เดือน    | 20.31 | 1.79 | 15.71 | 1.25 | 11.52  | 0.89 |
+---------------------+-------+------+-------+------+--------+------+
|   - 31 - 36 เดือน    | 1     | 1    | 1     | 1    | 173.51 | 1    |
|                     | 48.33 | 3.05 | 90.19 | 5.16 |        | 3.39 |
+---------------------+-------+------+-------+------+--------+------+
|   - 37 - 42 เดือน    | 1     | 1    | 43.97 | 3.50 | 71.86  | 5.54 |
|                     | 30.07 | 1.44 |       |      |        |      |
+---------------------+-------+------+-------+------+--------+------+
|   - 43 - 48 เดือน    | 5     | 4    | 6     | 4    | 680.02 | 5    |
|                     | 11.03 | 4.95 | 23.08 | 9.66 |        | 2.44 |
+---------------------+-------+------+-------+------+--------+------+
|   - 49 - 60 เดือน    | 2     | 2    | 3     | 2    | 322.07 | 2    |
|                     | 84.96 | 5.06 | 21.42 | 5.63 |        | 4.89 |
+---------------------+-------+------+-------+------+--------+------+
|   มากกว่า 60 เดือน    | 0.55  | 0.05 | 0.00  | 0.00 | 2.12   | 0.16 |
+---------------------+-------+------+-------+------+--------+------+
|   รวม               | 1,1   | 10   | 1,2   | 10   | 1,     | 10   |
|                     | 36.99 | 0.00 | 54.57 | 0.00 | 296.17 | 0.00 |
+---------------------+-------+------+-------+------+--------+------+

ารางแสดงสัดส่วนการให้สินเชื่อเช่าซื้อรถยนต์แยกตามยี่ห้อรถยนต์ของบริษัทย่อย

+--------+-------------+--------------+----------------+--------------+
| ลำดับ   | ยี่ห้อรถยนต์    | สัดส่วน (%)    |                |              |
+--------+-------------+--------------+----------------+--------------+
|        |             | 2551         | 2552           | 2553         |
+--------+-------------+--------------+----------------+--------------+
| 1.     | โตโยต้า      | 42.92        | 45.39          | 45.03        |
+--------+-------------+--------------+----------------+--------------+
| 2.     | อีซูซุ         | 20.01        | 25.81          | 23.32        |
+--------+-------------+--------------+----------------+--------------+
| 3.     | นิสสัน        | 18.77        | 13.13          | 16.46        |
+--------+-------------+--------------+----------------+--------------+
| 4.     | มิตซูบิชิ       | 5.09         | 3.74           | 4.45         |
+--------+-------------+--------------+----------------+--------------+
| 5.     | ฮอนด้า       | 1.93         | 3.01           | 2.71         |
+--------+-------------+--------------+----------------+--------------+
| 6.     | อื่นๆ         | 11.28        | 8.92           | 8.03         |
+--------+-------------+--------------+----------------+--------------+
|        | รวม         | 100.00       | 100.00         | 100.00       |
+--------+-------------+--------------+----------------+--------------+

  หมายเหตุ : ใช้จำนวนคันเป็นเกณฑ์เปรียบเทียบ

3.1.1 ประเภทของสินค้าเช่าซื้อ

บริษัทขายเช่าซื้อสินค้ารวม 2 ประเภทดังนี้

เครื่องใช้ไฟฟ้าภายในบ้าน (Electrical Home Appliance)

ตลอดระยะเวลาที่ผ่านมานั้น เครื่องใช้ไฟฟ้าภายในบ้าน ได้แก่ โทรทัศน์ วีดีโอ ดีวีดี วีซีดี
โฮมเธียเตอร์ โฮมสเตอริโอ ตู้เย็น เครื่องซักผ้า พัดลม และอื่น ๆ
เป็นสินค้าขายเช่าซื้อหลักของบริษัท ซึ่งปัจจุบันบริษัทมีการขายเครื่องซักผ้าในจำนวนที่เพิ่มมากขึ้น

ในปี 2553 บริษัทขายเช่าซื้อเครื่องใช้ไฟฟ้ายี่ห้อชั้นนำต่างๆดังต่อไปนี้คือ โซนี่ (Sony) พานาโซนิค
(Panasonic) ชาร์ป (Sharp) ฮิตาชิ (Hitachi) เนชั่นแนล (National) โซเกน (Soken)
เป็นต้น โดยมีราคาเช่าซื้อ 1,400 - 143,100 บาท ค่างวดผ่อนชำระ 200 – 14,950
บาท/เดือน และระยะเวลาผ่อนชำระ 6 – 24 เดือน

สัดส่วนการขายสินค้าแยกตามประเภทสินค้า และระยะเวลาการชำระคืน สรุปได้ดังนี้

  ----------------------- -------- -------- -------- -------- -------- --------
  ประเภทสินค้า              2553              2552              2551     

                          ล้านบาท   %        ล้านบาท   %        ล้านบาท   %

  เครื่องใช้ไฟฟ้าภายในบ้าน                                                  

  โทรทัศน์                  95.95    23.46    78.87    21.66    116.01   27.72

  สเตอริโอ                 25.44    6.22     23.26    6.39     39.53    9.45

  วีดีโอ                    12.98    3.17     13.05    3.58     20.80    4.97

  ตู้เย็น                    59.73    14.61    40.98    11.25    32.50    7.77

  เครื่องซักผ้า               146.35   35.79    106.23   29.17    100.16   23.94

  อื่นๆ                     29.66    7.25     35.16    9.65     30.65    7.32

  รวม                     370.11   90.50    297.55   81.70    339.65   81.17

  รถจักรยานยนต์             38.85    9.50     66.63    18.30    78.79    18.83

  จำนวนงวด(เดือน)                                                       

  0 - 6                   3.88     0.95     3.40     0.93     2.26     0.54

  7 - 12                  24.01    5.87     24.41    6.70     19.02    4.56

  13 - 18                 85.24    20.84    91.69    25.18    185.51   37.88

  19 - 24                 286.15   69.97    213.85   58.72    184.83   44.17

  25 - 36                 9.54     2.33     30.32    8.24     52.44    12.53

  37 - 60                 0.12     0.03     0.73     0.20     1.19     0.28

  > 60                    0.02     0.01     0.08     0.02     0.13     0.03

  รวม                     408.96   100.00   364.18   100.00   418.44   100.00
  ----------------------- -------- -------- -------- -------- -------- --------

หมายเหตุ: รายได้ตามตาราง คือ รายได้จากการขายสุทธิ (หักดอกผลเช่าซื้อและภาษีมูลค่าเพิ่ม)

บริษัทย่อยประกอบธุรกิจประเภทการให้บริการสินเชื่อ แบ่งออกเป็น 4 ประเภทหลัก ดังนี้

1) การให้บริการสินเชื่อเช่าซื้อรถยนต์

2)  การให้บริการสินเชื่อแก่กลุ่มผู้ประกอบการเต็นท์รถยนต์มือสอง ประเภทเงินทุนหมุนเวียน

  หรือที่เรียกว่า สินเชื่อ Floor Plan

3) การให้บริการรับรีไฟแนนซ์รถยนต์ทุกประเภท

4) การให้บริการเสริม ซึ่งประกอบด้วย การรับต่อภาษี โอนทะเบียนรถยนต์ และ

การรับต่อกรมธรรม์ประกันภัย / พ.ร.บ. คุ้มครองผู้ประสบภัยทางรถยนต์

3.1.2 บริการก่อนและหลังการขายเช่าซื้อ

นอกจากการขายเช่าซื้อสินค้าแล้ว บริษัทได้ให้บริการทั้งก่อนและหลังการขายประเภทต่างๆแบบ
“ครบวงจรและถึงที่หมาย” แก่ลูกค้าถึงสถานที่อยู่อาศัย
ซึ่งเน้นการบริการที่ให้ความสะดวกและรวดเร็วเป็นสำคัญ ดังแผนภาพต่อไปนี้

(1) บริการสาธิตและทดลองการใช้งานสินค้า

ทีมขายจะนำสินค้าจริงไปสาธิตและทดลองการใช้งานให้ลูกค้าดูถึงที่อยู่อาศัย
เพื่อให้ลูกค้าสามารถเลือกและตัดสินใจซื้อได้ง่ายขึ้น
ซึ่งประเภทสินค้าที่นำไปเสนอนี้ขึ้นอยู่กับความเหมาะสมและความต้องการของลูกค้าในแต่ละพื้นที่เป้าหมาย

(2) บริการตรวจสอบประวัติและอนุมัติการเช่าซื้อภายใน 1 วัน

ทีมขายโดยพนักงานตรวจสอบการเช่าซื้อจะให้บริการเช็คสอบเครดิตผู้ขอเช่าซื้อ
รวมทั้งอนุมัติการเช่าซื้อในเบื้องต้น
โดยที่ลูกค้าไม่ต้องเสียเวลาออกไปติดต่อสำนักงานสาขาของบริษัทและรอผลการอนุมัติ

(3) บริการจัดส่งสินค้า

เมื่อพิจารณาให้เช่าซื้อสินค้าแล้ว
ทีมขายจะส่งมอบสินค้าให้แก่ลูกค้าทันทีที่ทำสัญญาเช่าซื้อและได้รับเงินดาวน์แล้ว

(4) บริการรับชำระค่างวดตลอดอายุสัญญา

ทีมขายจะแจ้งลูกค้า ณ วันทำสัญญาเช่าซื้อเรื่อง ข้อกำหนด จำนวนเงินค่างวด วันเก็บค่างวด
สถานที่ และเงื่อนไขการผ่อนชำระ ซึ่งในวันครบกำหนดงวดชำระ พนักงานเก็บเงินของบริษัท
จะไปรับชำระเงินค่างวดจนกว่าลูกค้าจะชำระเสร็จสิ้นตามสัญญา

(5) บริการรับประกันสินค้าตลอดอายุการผ่อนชำระ

หากสินค้าที่ทำการเช่าซื้อกับบริษัทนั้นเกิดความเสียหายขึ้น บริษัทจะให้บริการซ่อมแซมถึงที่อยู่อาศัย
โดยไม่มีค่าใช้จ่ายในส่วนของค่าแรงใดๆ นอกจากนี้
บริษัทบริการซ่อมแซมสินค้าพร้อมอะไหล่ฟรีในกรณีที่เป็นความเสียหายที่เกิดจากความบกพร่องของตัวสินค้าเอง
หากสินค้านั้นฯอยู่ในระยะรับประกันหรืออยู่ระหว่างการผ่อนชำระ

(6) บริการอื่นๆ

บริษัทมีบริการอื่นๆ อาทิ
บริการรับซื้อสินค้าเก่าเพื่อขายเช่าซื้อชิ้นใหม่และบริการสินค้าทดแทนขณะส่งซ่อม เป็นต้น

การเสนอบริการดังกล่าวเน้นการบริการที่รวดเร็ว มีประสิทธิภาพ เอาใจใส่
และส่งตรงถึงที่หมายเพื่อเพิ่มความสะดวกสบายแก่ลูกค้าเป็นสำคัญ
โดยตลอดระยะเวลาที่ผ่านมาบริษัทได้พัฒนาการให้บริการทั้งก่อนและหลังการขายเสมอมาจึงทำให้สามารถรักษาฐานลูกค้าเดิมและขยายฐานลูกค้าใหม่ได้อย่างต่อเนื่อง
นอกจากนี้ ความสัมพันธ์อันดีระหว่างบริษัทและลูกค้ายังช่วยเพิ่มประสิทธิภาพในการเก็บเงินค่างวด
ซึ่งส่งผลให้บริษัทมียอดลูกหนี้ที่มีปัญหาในจำนวนที่ค่อนข้างต่ำ

3.1.3 ขั้นตอนการขายเช่าซื้อสินค้า

การขายเช่าซื้อ

ทีมขายจะออกไปขายสินค้าถึงที่พักอาศัยของลูกค้าในพื้นที่เป้าหมายพร้อมรถกระบะที่บรรทุกสินค้าประเภทต่างๆ
ซึ่งทีมขายนี้ทำงานภายใต้การดูแลของผู้จัดการสาขา โดยแต่ละสาขามีทีมขายประมาณ 4-6
ทีมกระจายเข้าดูแลลูกค้าในพื้นที่เป้าหมายรัศมีประมาณ 100 ก.ม. รอบที่ตั้งสาขา
และทีมขายจะออกทำการขาย 6-7 วันต่อสัปดาห์ ทีมขายแต่ละทีมประกอบด้วยพนักงานต่างๆดังนี้

(1) พนักงานตรวจสอบการเช่าซื้อ (1 คน) :
ทำหน้าที่ตรวจสอบสถานะและฐานะการเงินของผู้ขอเช่าซื้อ
พร้อมทั้งอนุมัติการขายเช่าซื้อในเบื้องต้นก่อนนำเสนอผู้จัดการสาขา
รวมทั้งดูแลและรับผิดชอบพนักงานขาย สินค้าที่นำไปขาย พาหนะของบริษัท
และการลงนามในสัญญาเช่าซื้อกับลูกค้า

(2) พนักงานขาย (4-5 คน) : ทำหน้าที่ขายสินค้าโดยนำเสนอ สาธิต ทดลองการใช้งาน
และปิดการขาย เมื่อขายสินค้าได้แล้ว
พนักงานตรวจสอบการเช่าซื้อจะตรวจสอบคุณสมบัติของผู้ขอเช่าซื้อตามหลักเกณฑ์ของบริษัท
หากพิจารณารับได้
พนักงานตรวจสอบฯจะดูแลการเซ็นสัญญาเช่าซื้อและสัญญาค้ำประกันพร้อมเก็บเงินดาวน์
อย่างไรก็ตาม การพิจารณาผู้ขอเช่าซื้อเป็นดุลพินิจของพนักงานตรวจสอบฯเท่านั้น
โดยไม่มีส่วนเกี่ยวข้องกับพนักงานขายซึ่งได้รับลตอบแทนในรูปค่าคอมมิชชั่นการขาย ทั้งนี้
พนักงานตรวจสอบฯได้รับค่าตอบแทนในรูปเงินเดือนและโบนัสที่ประเมินจากยอดลูกค้าเช่าซื้อที่ไม่มีปัญหาที่อนุมัติโดยพนักงานนั้นๆ
ดังนั้น
จึงไม่มีแรงจูงใจให้พนักงานตรวจสอบฯพิจารณาให้เช่าซื้อเพื่อการเพิ่มยอดขายในทางกลับกันจะต้องพิจารณาอย่างรอบคอบเพื่อป้องกันการเกิดปัญหาหนี้เสียในอนาคตที่จะกระทบต่อผลประเมินการทำงานของพนักงาน

ทั้งนี้ หากลูกค้าต้องการซื้อสินค้าในขณะที่ไม่มีทีมขายเข้าไปทำการขาย
ลูกค้าสามารถติดต่อบริษัทผ่านสาขาหรือพนักงานเพื่อแจ้งความจำนงในการซื้อ
ซึ่งบริษัทจะจัดส่งทีมขายพร้อมสินค้าที่ต้องการเข้าไปให้บริการลูกค้าโดยเร็ว

สัญญาเช่าซื้อและสัญญาค้ำประกัน

ในสัญญาเช่าซื้อจะระบุข้อมูลหลักเรื่อง ราคาเช่าซื้อ รายละเอียดสินค้าเช่าซื้อ ระยะเวลาเช่าซื้อ
จำนวนเงินค่างวด และวันครบกำหนดเก็บเงินค่างวด
ซึ่งบริษัทได้จัดทำขึ้นอย่างถูกต้องตามข้อกำหนดของสำนักงานคณะกรรมการคุ้มครองผู้บริโภคอย่างครบถ้วน
และโดยทั่วไปในการทำสัญญาเช่าซื้อนั้น บริษัทจะทำสัญญาเช่าซื้อกับผู้ขอเช่าซื้อ (ผู้เช่าซื้อ 1)
โดยมีสามีหรือภรรยาหรือสมาชิกในครอบครัวเป็นผู้ร่วมเช่าซื้อ (ผู้เช่าซื้อ 2)
และมีผู้ค้ำประกันการเช่าซื้ออย่างน้อย 1 ราย
โดยผู้ค้ำประกันส่วนใหญ่จะเป็นญาติหรือเพื่อนบ้านใกล้เคียงกับผู้เช่าซื้อที่มีความรู้จักคุ้นเคยกับผู้ขอเช่าซื้อเป็นอย่างดี
ดังนั้น หากผู้เช่าซื้อมีพฤติกรรมไม่ดีจะไม่มีผู้ใดยอมค้ำประกันให้
ซึ่งจะช่วยป้องกันความเสี่ยงหนี้สูญในอนาคตได้อีกทางหนึ่ง

การอนุมัติการขายเช่าซื้อ

ภายหลังการเซ็นสัญญาเช่าซื้อ รับชำระเงินดาวน์และส่งมอบสินค้าให้แก่ลูกค้าเช่าซื้อแล้ว
พนักงานตรวจสอบการเช่าซื้อจะส่งรายงานการขายให้ผู้จัดการสาขาพิจารณาอนุมัติเช่าซื้ออีกครั้งภายในวันทำการเดียวกัน
พร้อมทั้งตรวจเช็ครายชื่อลูกค้า Black List และการซื้อสินค้าซ้ำซ้อนจากลูกค้ารายเดิม
ซึ่งการซื้อสินค้าซ้ำซ้อนนี้
ผู้จัดการสาขาจะอนุมัติการขายหรือไม่ก็ได้ขึ้นอยู่กับความสามารถในการผ่อนชำระเงินของลูกค้า
ซึ่งหากผู้จัดการสาขาไม่อนุมัติการขาย
ทีมขายจะไปรับสินค้าคืนจากผู้ขอเช่าซื้อพร้อมคืนเงินดาวน์ภายในวันทำการถัดไป

การเก็บค่างวด

พนักงานเก็บเงินจะไปเก็บเงินค่างวดจากลูกค้าถึงที่อยู่อาศัยตามกำหนดเวลาที่ได้ระบุไว้ในสัญญาเช่าซื้อ
ซึ่งในแต่ละสาขาจะมีพนักงานเก็บเงินเฉลี่ย 4-5 คนดูแลการเก็บเงินตามพื้นที่ที่กำหนด
โดยพนักงานดังกล่าวจะเข้าสำนักงานสาขาทุกวันเพื่อนำส่งเงินค่างวดและรายงานการเก็บเงินแก่ผู้จัดการสาขา
พร้อมรับใบเสร็จใหม่เพื่อนำไปเก็บเงินค่างวดลูกค้ารายต่อไป

4.  การควบคุมการเช่าซื้อ

การตรวจสอบการขายเช่าซื้อ

เมื่ออนุมัติการขายเช่าซื้อแล้ว ผู้จัดการสาขาจะจัดทำรายงานการขายเช่าซื้อ
ซึ่งดูแลและตรวจสอบโดยผู้จัดการเขต และผู้อำนวยการฝ่ายขาย ตามลำดับ

การตรวจสอบการเก็บเงิน

พนักงานเก็บเงินต้องเก็บเงินตาม Running Receipt ซึ่งออกและควบคุมโดยสำนักงานใหญ่
และบริษัทมีนโยบายการแลกเปลี่ยนพื้นที่การเก็บเงินเพื่อ Counter Check ทุก 15 วัน
พนักงานเก็บเงินจะได้รับค่าคอมมิชชั่นเก็บเงินเพื่อจูงใจการทำงาน ทั้งนี้
รายงานการเก็บเงินของสาขาจะดูแลโดยผู้จัดการเขต และผู้อำนวยการฝ่ายขาย ตามลำดับ

การเร่งรัดลูกค้าเช่าซื้อที่มีปัญหา

ในกรณีลูกค้าเช่าซื้อผิดนัดชำระค่างวดตามที่ได้กำหนดไว้ในสัญญาเช่าซื้อ
บริษัทมีมาตรการควบคุมและเร่งรัดดังนี้

1. กรณีผิดนัดชำระค่างวดตั้งแต่ 1–4 งวด

การติดตามและทวงถามจะดำเนินการโดยพนักงานเก็บเงินประจำสาขาซึ่งจะเข้าไปทวงถามและเร่งรัดการจ่ายเงินให้เป็นไปตามกำหนดพร้อมทั้งส่งจดหมายเตือนฉบับที่
1 และจดหมายแจ้งยกเลิกสัญญาเช่าซื้อ ทั้งนี้
ระยะเวลาในการส่งจดหมายเตือนและจดหมายยกเลิกสัญญาเช่าซื้อจะพิจารณาจากความสามารถ
และเจตนาในการผ่อนชำระของลูกค้าเช่าซื้อเป็นหลัก อย่างไรก็ตาม
บริษัทไม่มีการคิดเบี้ยปรับการผิดนัดชำระค่างวด แต่จะทำการเร่งรัดลูกค้าให้ชำระค่างวดให้เร็วที่สุด
ซึ่งหากลูกค้าไม่สามารถชำระตามเงื่อนไขและระยะเวลาที่กำหนดได้
บริษัทจะทำการยึดสินค้าคืนโดยเร็ว

2.  กรณีผิดนัดชำระค่างวดติดต่อกันตั้งแต่ 4 งวด

กรณีลูกหนี้ยังคงผ่อนชำระ

เมื่อลูกค้าเช่าซื้อผิดนัดชำระค่างวดติดต่อกันตั้งแต่ 4 งวด บริษัทจะส่งจดหมายเตือนให้แก่ลูกค้า
แต่หากบริษัทพบว่าลูกค้ารายดังกล่าวยังคงมีความสามารถในการผ่อนชำระ
โดยผ่อนชำระค่างวดแต่ไม่ครบจำนวนค่างวดตามสัญญา
และ/หรือชำระค่างวดล่าช้ากว่ากำหนดตามสัญญา
สาขาที่เป็นผู้ขายเช่าซื้อสินค้าแก่ลูกค้ารายดังกล่าวจะทำรายงานขออนุมัติรองกรรมการผู้จัดการเพื่อต่ออายุลูกหนี้
โดยสาขาจะเป็นผู้ติดตามเร่งรัดลูกหนี้รายดังกล่าว ทั้งนี้
บัญชีลูกหนี้ดังกล่าวจะถูกตั้งค่าเผื่อตามระยะเวลาค้างชำระ โดย ณ 31 ธันวาคม 2553
บริษัทมีลูกหนี้ที่ค้างชำระค่างวดตั้งแต่ 4 เดือนขึ้นไป จำนวน 93.67 ล้านบาท
ซึ่งคิดเป็นสัดส่วนร้อยละ 10.67 ของลูกหนี้เช่าซื้อ ณ สิ้นงวด ตามลำดับ

กรณีตัดหนี้สูญ

เมื่อลูกค้าผิดนัดชำระค่างวดตั้งแต่ 4 งวดขึ้นไป และไม่มีความสามารถในการผ่อนชำระค่างวด
ในขณะที่บริษัทได้ส่งจดหมายเตือนและบอกเลิกสัญญาเช่าซื้อสินค้าแล้วนั้น
บริษัทจะทำการตัดหนี้สูญลูกหนี้รายดังกล่าว พร้อมทั้งให้ฝ่ายเร่งรัดหนี้สิน สำนักงานใหญ่
ทำการติดตามเร่งรัด
ยึดสินค้าคืนและ/หรือดำเนินการทางกฎหมายกับลูกค้าเช่าซื้อและผู้ค้ำประกันต่อไป
สำหรับลูกค้าที่มีปัญหาดังกล่าวจะถูกบันทึกชื่อใน Black List
เพื่อใช้อ้างอิงสำหรับการขายเช่าซื้อในอนาคต โดยบริษัทจะทำการปรับปรุงรายชื่อทุกวัน
ซึ่งสาขาและหน่วยงานต่างๆสามารถตรวจสอบข้อมูลนี้ได้ทางระบบคอมพิวเตอร์ออนไลน์

ฝ่ายตรวจสอบภายใน

ฝ่ายตรวจสอบภายใน มีหน้าที่เช็คสอบการทำงานของทุกหน่วยงานโดยเฉพาะสำนักงานสาขา
ซึ่งจะตรวจสอบสาขาทุกแห่งอย่างน้อยปีละครั้ง โดยจะเช็คสอบการลงบัญชี การบันทึกข้อมูล
สัญญาเช่าซื้อ และตรวจนับสินค้าคงเหลือ ทรัพย์สินถาวร และเงินสดคงเหลือเป็นหลัก
กรณีมีข้อสงสัยในการขาย การเก็บเงินค่างวด และการติดตามลูกหนี้
หรือมีเหตุการณ์ที่ไม่ปกติของสาขาใดๆ
ฝ่ายตรวจสอบฯจะทำการเช็คสอบการทำงานของสาขานั้นๆทันทีจนกว่าจะสามารถหาข้อเท็จจริงได้
และจัดทำรายงานการตรวจสอบตรงต่อกรรมการผู้จัดการ

ขั้นตอนการขายสินค้าเช่าซื้อ การเก็บเงินสรุป และการตรวจสอบดังแผนภาพต่อไปนี้

3.2 การตลาดและภาวะการแข่งขัน

3.2.1 ลักษณะลูกค้าและกลุ่มลูกค้าเป้าหมาย

กลุ่มลูกค้าเป้าหมายหลักของบริษัทเป็นบุคคลรายย่อยอาศัยอยู่นอกเขตเทศบาลในจังหวัดต่างๆ
ทั่วประเทศที่มีอาชีพและรายได้ที่มั่นคงระดับกลางถึงล่าง อาทิ ลูกจ้างโรงงาน ลูกจ้างทั่วไป
เกษตรกร พนักงานบริษัท และข้าราชการ เป็นต้น โดยมีรายได้ประจำต่อครัวเรือนเฉลี่ย 5,000 –
50,000 บาทต่อเดือน
ซึ่งลูกค้าส่วนใหญ่จะเป็นกลุ่มบุคคลที่ไม่มีหลักฐานทางการเงินเพื่อใช้อ้างอิงในการขอรับบริการทางการเงิน
อาทิ สลิปเงินเดือนและหนังสือรับรองเงินเดือน แต่มีกำลังซื้อและความสามารถในการผ่อนชำระ
รวมทั้งอุปนิสัยการชำระเงินที่ตรงต่อเวลา
ดังนั้นลูกค้ากลุ่มนี้จึงเป็นกลุ่มที่ไม่ได้รับบริการทางการเงินในรูปแบบต่าง ๆ
อย่างเพียงพอจากผู้ประกอบการรายอื่นๆ อาทิ สินเชื่อเช่าซื้อ สินเชื่อส่วนบุคคล บัตรเครดิต เป็นต้น
ในการขายเช่าซื้อสินค้าแก่ลูกค้ากลุ่มเป้าหมายนั้น
บริษัทพิจารณาเรื่องการรู้จักตัวตนและการเข้าถึงลูกค้าเป็นสิ่งสำคัญ
และบริษัทยังคงขยายฐานลูกค้าอย่างต่อเนื่อง
โดยเน้นกลุ่มลูกค้าดังกล่าวข้างต้นซึ่งต้องมีคุณสมบัติเบื้องต้นดังนี้

-   รายได้ประจำต่อครัวเรือนขั้นต่ำ 5,000 บาทต่อเดือน

-   ที่อยู่อาศัยเป็นของตนเอง/เป็นหลักแหล่ง และตรวจสอบได้

-   อาชีพที่มั่นคง อายุงาน ประวัติการทำงานที่ดี

-   อุปนิสัยการใช้จ่ายเงินที่ดีและน่าเชื่อถือได้

-   ประวัติทางการเงิน หรือการเช่าซื้อที่ดี

-   วัตถุประสงค์ในการเช่าซื้อสินค้าที่ชัดเจน

-   ผู้ค้ำประกันที่เชื่อถือได้

ในการขายเช่าซื้อสินค้าบริษัทจะได้รับเงินค่าเช่าซื้อภายหลังจากส่งมอบสินค้าให้ลูกค้าแล้ว ดังนั้น
บริษัทจึงต้องพิจารณาข้อมูลด้านต่างๆของผู้ขอเช่าซื้ออย่างละเอียดและรัดกุมเพื่อตรวจสอบเครดิตและความสามารถในการผ่อนชำระ
ซึ่งพนักงานตรวจสอบการเช่าซื้อจะเป็นผู้ทำการเช็คสอบประวัติ
ฐานะทางการเงินและข้อมูลต่างๆของผู้ขอเช่าซื้อจากแหล่งข้อมูลที่เชื่อถือได้เท่านั้น ดังนั้น
พนักงานตรวจสอบการเช่าซื้อจึงต้องเป็นผู้ที่มีประสบการณ์ในการตรวจสอบเครดิตลูกค้า
และมีความเข้าใจในนโยบายของบริษัทเป็นอย่างดี
ซึ่งพนักงานเหล่านี้จะต้องผ่านการทำงานในระดับพนักงานขายและ/หรือพนักงานเก็บเงินมาก่อน
และจะต้องได้รับการฝึกอบรมเพิ่มทักษะด้านต่างๆ เพื่อพัฒนาศักยภาพอย่างต่อเนื่อง

การตลาดและภาวะการแข่งขันของบริษัทย่อย

ลักษณะลูกค้าและกลุ่มลูกค้าเป้าหมาย

ลักษณะลูกค้าและกลุ่มลูกค้าเป้าหมายของบริษัทส่วนใหญ่จะเป็นบุคคลธรรมดารายย่อยทั่วไปที่มีความต้องการสินเชื่อเพื่อการเช่าซื้อรถยนต์
โดยบริษัทจะเน้นกลุ่มลูกค้าที่มีรายได้ประจำ เจ้าของกิจการและเกษตรกร
ที่กระจายอยู่ทั้งในตลาดกรุงเทพและต่างจังหวัด
ประกอบกับผู้บริหารและเจ้าหน้าที่ของบริษัทเป็นผู้มีประสบการณ์ในการทำธุรกิจเช่าซื้อรถยนต์มานานกว่า
10 ปีจึงเข้าใจธุรกิจเช่าซื้อ
และเป็นที่รู้จักและมีความสัมพันธ์กับผู้ประกอบการเต็นท์รถยนต์มือสองเป็นอย่างดี
อย่างไรก็ตามบริษัทมิได้พึ่งพิงลูกค้ารายใด หรือกลุ่มลูกค้าใด
นอกจากนี้บริษัทมีนโยบายที่จะมุ่งเน้นการขยายฐานลูกค้าใหม่เพิ่มขึ้นโดยจะมีการขยายสาขาในต่างจังหวัดเพิ่มขึ้นทุกปี
เพื่อให้บริการของบริษัทสามารถครอบคลุมและเข้าถึงลูกค้าในทุกจังหวัดของประเทศ
ซึ่งสัดส่วนของรายได้ในเขตกรุงเทพฯ และปริมณฑล ต่อรายได้ในต่างจังหวัด สำหรับปี 2553 อยู่ที่
14.66 ต่อ 85.34

3.2.2 ช่องทางการจัดจำหน่าย

ในการให้บริการสินเชื่อเช่าซื้อแก่ลูกค้านั้น ลูกค้าสามารถติดต่อบริษัทได้ 4 ช่องทาง คือ

1. ติดต่อผ่านผู้ประกอบการเต็นท์รถยนต์มือสองที่เป็นคู่ค้ากับบริษัท
ในปัจจุบันบริษัทมีคู่ค้าที่เป็นผู้ประกอบการเต็นท์รถยนต์มือสองที่อยู่ในกรุงเทพและสาขาต่างจังหวัดรวมทั้งสิ้นประมาณ
1,981 ราย และบริษัทมีเจ้าหน้าที่สินเชื่อเช่าซื้อที่รับผิดชอบ และดูแลผู้ประกอบการเหล่านี้ประมาณ
54 คน ณ 31 ธันวาคม 2553
โดยบริษัทจะให้บริการสินเชื่อเช่าซื้อแก่ลูกค้าผ่านช่องทางการจำหน่ายนี้ประมาณร้อยละ 90

2. ได้รับการแนะนำจากพนักงานของ ไมด้า แอสเซ็ท ที่มีสาขาครอบคลุมพื้นที่ทั่วประเทศ
ซึ่งสามารถแนะนำลูกค้าให้มาใช้บริการของบริษัท
ซึ่งพนักงานขายจะได้รับค่าคอมมิสชั่นหรือค่านายหน้า ในการแนะนำลูกค้า
โดยบริษัทได้เริ่มใช้ช่องทางการจัดจำหน่ายนี้ตั้งแต่เดือนพฤษภาคม 2547

3. ติดต่อผ่านเข้ามายังบริษัทหรือตัวแทนในนามบริษัทหรือองค์กร
โดยปัจจุบันบริษัทโดยติดต่อลูกค้ารถยนต์ประเภทแท็กซี่มิเตอร์ผ่านสหกรณ์รถแท็กซี่
ทั้งนี้บริษัทมิได้จ่ายค่านายหน้าแก่บริษัทตัวแทนแต่อย่างใด

4. ติดต่อผ่านเข้ามายังบริษัทโดยตรง
โดยลูกค้ากลุ่มนี้จะเป็นลูกค้าที่เคยใช้บริการกับบริษัทมาแล้วหรือเป็นผู้ที่ได้รับคำแนะนำโดยการบอกต่อกันมาของลูกค้าเดิมของบริษัทหรือเป็นลูกค้าที่ได้รับข้อมูลมาจากสื่อโฆษณาต่างๆของบริษัทได้แก่
สื่อสิ่งพิมพ์ วิทยุ ป้ายโฆษณา เป็นต้น

ทั้งนี้บริษัทให้บริการสินเชื่อผ่านช่องทางที่ 2,3 และ 4 ประมาณร้อยละ 10

3.2.3 กลยุทธ์การแข่งขัน

1. การขยายสาขาไปยังต่างจังหวัด

บริษัทมีนโยบายที่จะขยายสาขาไปยังจังหวัดต่างๆ ในทุกภูมิภาคของประเทศ
เพื่อเพิ่มฐานลูกค้าของบริษัทให้ครอบคลุมและเข้าถึงกลุ่มลูกค้าเป้าหมายให้มากขึ้นและเพื่อเป็นการกระจายความเสี่ยงของบริษัทให้น้อยลง
ซึ่งจะทำให้ลูกค้าของบริษัทไม่กระจุกตัวอยู่ในจุดใดจุดหนึ่งมากจนเกินไป
ขณะเดียวกันยังเป็นการรักษาผลตอบแทนของบริษัทไม่ให้ลดลง
ทั้งนี้เนื่องจากบริษัทสามารถกำหนดอัตราดอกเบี้ยเช่าซื้อได้สูงกว่าในตลาดกรุงเทพ
หรับการเปิดสาขาต่างจังหวัดนั้น บริษัทเลือกเปิดสาขาในจังหวัดใหญ่ ๆ
ที่มีพื้นฐานเศรษฐกิจที่ดีและมีศักยภาพในการเจริญเติบโตสูง โดยบริษัทจะใช้สาขานั้นๆ
เป็นฐานในการให้บริการครอบคลุมไปยังจังหวัดอื่น ๆ โดยรอบที่มีอาณาเขตติดต่อกับสาขานั้นๆ
ซึ่งทำให้บริษัทสามารถประหยัดค่าใช้จ่ายในการดำเนินการของบริษัทได้
และในการเปิดสาขานี้บริษัทมีนโยบายที่จะรับคนในพื้นที่นั้น ๆ เข้าเป็นพนักงานของบริษัท
เพราะคนในพื้นที่จะเป็นคนที่มีความชำนาญในพื้นที่ มีความคุ้นเคยและเข้ากับคนในท้องถิ่นได้ดี
จึงทำให้สามารถเข้าถึงลูกค้าได้ดีและสามารถที่จะขยายฐานลูกค้าให้กับบริษัทได้เพิ่มขึ้น

2. การสร้างความสัมพันธ์ที่ดีกับผู้ประกอบการเต็นท์รถยนต์มือสอง

บริษัทจะใช้กลยุทธ์ในการรักษาความสัมพันธ์ที่ดีกับผู้ประกอบการเต็นท์รถยนต์มือสอง
โดยบริษัทจะจัดกิจกรรมต่างๆ ร่วมกับผู้ประกอบการเหล่านี้อย่างสม่ำเสมอ
นอกจากนี้บริษัทมีการให้สินเชื่อ Floor Plan เพื่อเป็นเงินทุนหมุนเวียนให้แก่เต็นท์รถยนต์
ซึ่งจะเป็นการเพิ่มลูกค้าและสร้างรายได้ให้กับบริษัท กล่าวคือเมื่อบริษัทปล่อยสินเชื่อ Floor Plan
ให้กับเต็นท์รถยนต์
ผู้ประกอบการเหล่านี้ก็จะมีเงินทุนหมุนเวียนที่จะนำไปลงทุนซื้อรถยนต์มือสองมาจำหน่าย
และเมื่อเต็นท์รถยนต์เหล่านี้มีลูกค้ามาซื้อรถยนต์ดังกล่าว
ก็จะส่งลูกค้าเหล่านั้นมาทำสินเชื่อเช่าซื้อกับบริษัท
ซึ่งการดำเนินการดังกล่าวบริษัทจะได้ลูกค้าเพิ่มขึ้นอย่างต่อเนื่อง
และเป็นการรักษาความสัมพันธ์ที่ดีกับผู้ประกอบการเต็นท์รถยนต์มือสองได้อย่างต่อเนื่องเพราะผู้ประกอบการเหล่านี้มีเงินทุนหมุนเวียนที่จะดำเนินธุรกิจได้อย่างต่อเนื่อง

3. การให้บริการที่รวดเร็ว

บริษัทมีนโยบายที่จะให้บริการแก่ลูกค้าด้วยความรวดเร็วและสามารถอำนวยความสะดวกให้กับลูกค้าได้ตลอดเวลา
โดยบริษัทจะมีเจ้าหน้าที่สินเชื่อคอยให้บริการประจำตามเต็นท์รถยนต์มือสองทั่วทั้งในกรุงเทพและสาขาในต่างจังหวัด
ซึ่งเจ้าหน้าที่เหล่านี้จะคอยบริการและประสานงานเพื่ออนุมัติสินเชื่อเช่าซื้อให้กับลูกค้าด้วยความรวดเร็ว
แม้ว่าบริษัทจะมีสาขาอยู่ในต่างจังหวัดในทั่วภูมิภาคของประเทศ
บริษัทก็สามารถที่จะให้บริการและสามารถอนุมัติสินเชื่อเช่าซื้อให้กับลูกค้าได้อย่างรวดเร็ว
ทั้งนี้บริษัทใช้ระบบการเชื่อมโยงติดต่อระหว่างสาขากับสำนักงานใหญ่ด้วยระบบคอมพิวเตอร์ผ่านทาง
Internet ทำให้สำนักงานใหญ่สามารถอนุมัติสินเชื่อเช่าซื้อของลูกค้าในสาขาต่างๆได้รวดเร็ว

4. การอำนวยความสะดวกให้แก่ผู้ประกอบการเต็นท์รถยนต์และลูกค้า

บริษัทเน้นการอำนวยความสะดวกให้กับผู้ประกอบการเต็นท์รถยนต์
โดยบริษัทจะมีเจ้าหน้าที่สินเชื่อคอยให้บริการประจำที่เต็นท์รถยนต์ทุกวัน เพื่ออำนวยความสะดวก
รวมทั้งให้คำปรึกษาที่ดีและน่าชื่อถือแก่ลูกค้า
รวมทั้งอำนวยความสะดวกในการนัดหมายกับลูกค้านอกสถานที่เต็นท์รถยนต์
หรือนัดหมายไปทำสัญญาเช่าซื้อกับลูกค้าที่บ้านหรือที่ทำงานของลูกค้า
นอกจากนี้บริษัทยังอำนวยความสะดวกให้กับลูกค้าในการผ่อนชำระค่างวด
โดยลูกค้าสามารถจ่ายชำระค่างวดผ่านธนาคาร 5 ธนาคาร คือ ธนาคารกรุงเทพ
ธนาคารกสิกรไทย ธนาคารไทยพาณิชย์ ธนาคารออมสิน ธนาคารนครหลวงไทย
และเคาร์เตอร์เซอร์วิสได้ทุกสาขาทั่วประเทศ

5. การให้ความสำคัญกับบุคลากรของบริษัท

บริษัทคำนึงถึงความสำคัญของการมีบุคลากรด้านธุรกิจเช่าซื้อรถยนต์มือสอง
จะต้องเป็นบุคคลที่มีความสามารถและประสบการณ์ในการทำตลาดรถยนต์มือสอง
โดยบริษัทจะสรรหาบุคคลเหล่านี้มาร่วมงานกับบริษัทอย่างสม่ำเสมอเพื่อเป็นการเสริมสร้างทีมงานของบริษัทให้มีประสิทธิภาพ
ซึ่งปัจจุบันบุคลากรของบริษัทที่เป็นระดับผู้จัดการระดับผู้บริหารจะเป็นผู้ที่มีประสบการณ์ทางด้านธุรกิจเช่าซื้อรถยนต์มือสองมามากกว่า
10 ปีขึ้นไป นอกจากนี้บริษัทยังมีการเพิ่มพูนความรู้ทางด้านธุรกิจเช่าซื้อให้แก่พนักงานอย่างสม่ำเสมอ
โดยบริษัทจะจัดให้มีการอบรมแก่พนักงานและเจ้าหน้าที่ต่างๆ
ของบริษัทให้มีความรู้เพิ่มเติมและเพิ่มทักษะในการทำงานทางด้านธุรกิจเช่าซื้ออย่างสม่ำเสมอ
ซึ่งบริษัทจะจัดอบรมให้กับพนักงานที่กรุงเทพหรือจัดอบรมในสาขาต่างๆในแต่ละภูมิภาค
รวมถึงการส่งพนักงานไปอบรมภายนอกบริษัทเช่น สมาคมบริษัทเช่าซื้อ หรือ
การเชิญผู้เชี่ยวชาญจากภายนอกมาเป็นวิทยากรในการอบรม
เพื่อเป็นการเพิ่มประสิทธิภาพในการทำงานของพนักงานของบริษัท

6. การใช้เครือข่ายและฐานลูกค้าของ ไมด้า แอสเซ็ท

เนื่องจาก ไมด้า แอสเซ็ท ซึ่งเป็นผู้ถือหุ้นใหญ่ของบริษัท
มีจำนวนพนักงานขายและสาขาอยู่เป็นจำนวนมากและครอบคลุมอยู่ทั่วประเทศ
ดังนั้นบริษัทจึงสามารถใช้เครือข่ายของบริษัทแม่คือ ไมด้า แอสเซ็ท ในการทำธุรกิจร่วมกัน
โดยการให้พนักงานขายแต่ละสาขาของ ไมด้า แอสเซ็ท
แนะนำลูกค้าให้มาใช้บริการเช่าซื้อรถยนต์กับทางบริษัท
ซึ่งพนักงานขายจะได้รับค่าคอมมิสชั่นในการแนะนำลูกค้า
ทั้งนี้การที่บริษัทได้เครือข่ายสาขาและพนักงานขายของ ไมด้า แอสเซ็ท
มาเสริมในการแนะนำลูกค้ามาใช้บริการของบริษัท
จึงทำให้บริษัทมีช่องทางในการเสนอบริการสินเชื่อเช่าซื้อรถยนต์ได้อีกทางหนึ่ง

3.2.4 นโยบายราคา

บริษัทมีนโยบายในการเสนออัตราดอกเบี้ยที่เหมาะสมตามประเภทรุ่น และอายุของรถยนต์ให้กับลูกค้า
โดยบริษัทจะต้องมีกำไรและสามารถแข่งขันกับคู่แข่งรายอื่นได้
บริษัทไม่มีนโยบายการแข่งขันด้านอัตราดอกเบี้ย
โดยบริษัทพยายามหลีกเลี่ยงการแข่งขันด้วยการกระจายและขยายฐานของลูกค้าออกไปสู่จังหวัดต่างๆ
ให้มากขึ้น
ซึ่งการขยายสาขาออกไปตลาดต่างจังหวัดนี้ทำให้บริษัทสามารถกำหนดอัตราดอกเบี้ยได้สูงกว่าคู่แข่งที่มีตลาดเฉพาะในกรุงเทพ
ในการกำหนดอัตราดอกเบี้ย การวางเงินดาวน์และการผ่อนชำระค่างวดนั้น มีปัจจัยต่างๆ
ที่จะต้องพิจารณาดังนี้

1.  ต้นทุนทางการเงินและต้นทุนการดำเนินงานของบริษัท

2.  คุณสมบัติของผู้กู้และผู้ค้ำประกันว่าเป็นบุคคลที่มีความเสี่ยงในการติดตามหนี้หรือไม่

3.  คุณสมบัติของรถยนต์ที่ใช้เป็นหลักประกันในการเช่าซื้อ ได้แก่ ประเภท ยี่ห้อ
    อายุและสภาพของรถยนต์รวมถึงสภาพคล่องในการจำหน่ายต่อของรถยนต์

3.2.2 การตลาด

  กลยุทธ์หลักทางการตลาดที่ช่วยทำให้บริษัทสามารถเพิ่มยอดขายได้อย่างต่อเนื่องมีดังนี้

1.  ความหลากหลายของผลิตภัณฑ์

บริษัทขายเช่าซื้อสินค้าหลากหลายประเภทและยี่ห้อดังกล่าวมาแล้ว
ซึ่งในการเลือกสรรสินค้าเพื่อนำเสนอลูกค้านั้น บริษัทคำนึงถึงปัจจัยต่างๆ อาทิ ความทันสมัย
ความมีชื่อเสียง ความนิยม การพัฒนาเทคโนโลยี คุณภาพและราคาของสินค้า เป็นต้น นอกจากนี้
บริษัทยังได้พยายามอย่างต่อเนื่องในการเพิ่มประเภทและยี่ห้อสินค้าโดยล่าสุด นอกจากนี้
บริษัทได้มีการเพิ่มประเภทสินค้า ได้แก่ โทรศัพท์มือถือ เข้ามาในการดำเนินธุรกิจ
ซึ่งทำให้ยอดการขายเช่าซื้อโดยรวมของบริษัทสูงขึ้น

2.  การกระจายสาขาให้ครอบคลุมทั่วทุกพื้นที่ในประเทศ

ณ 31 ธันวาคม 2553 บริษัทมีสาขา 71 แห่ง ใน 49 จังหวัด
โดยแต่ละสาขาจะขายเช่าซื้อสินค้าพร้อมให้บริการในพื้นที่เป้าหมายรัศมี 100 ก.ม. จากที่ตั้งสาขา
อย่างไรก็ตาม สาขาอาจทำการขายในพื้นที่ทับซ้อนกันได้
เนื่องจากการกำหนดรัศมีการขายดังกล่าวมีวัตถุประสงค์หลักเพื่อประโยชน์ในการบริหารงานและค่าใช้จ่ายต่างๆ
เช่น การบริหารจัดเก็บค่างวด และการควบคุมค่าใช้จ่ายน้ำมัน เป็นต้น นอกจากนี้
แต่ละสาขาจะมีคลังสินค้าย่อยเป็นของตนเองเพื่อเก็บสินค้าตามแผนการขายและความต้องการของลูกค้าในแต่ละช่วงเวลา
ทั้งนี้
บริษัทมีนโยบายขยายสาขาอย่างต่อเนื่องเพื่อสามารถเข้าถึงกลุ่มลูกค้าเป้าหมายในแต่ละพื้นที่ได้อย่างทั่วถึง

3.  การสร้างความเชื่อมั่นต่อลูกค้า

บริษัทยึดหลักการดำเนินงานด้วยความซื่อสัตย์และเที่ยงตรงต่อลูกค้า
โดยที่ผ่านมาบริษัทสามารถสร้างความเชื่อมั่นแก่ลูกค้าได้อย่างต่อเนื่อง
ทั้งในเรื่องความสามารถในการจัดหาสินค้าที่หลากหลายและได้มาตรฐาน
การให้บริการทั้งก่อนและหลังการขายที่มีประสิทธิภาพ การยึดมั่นคำสัญญาที่มีต่อลูกค้า
การตรงต่อเวลา และความรวดเร็วเป็นกันเอง เป็นต้น ทั้งนี้ บริษัทจะต้องมีความมั่นคงทางการเงิน
เนื่องจากต้องมีการเก็บสินค้าคงคลังในปริมาณที่เพียงพอสำหรับการขายและต้องมีจำนวนพนักงานออกพื้นที่ที่เพียงพอสำหรับการดำเนินการขายและบริการดังกล่าวมาแล้ว

4.  การให้ระยะเวลาการผ่อนชำระที่ยาวนานกว่า

บริษัทให้ระยะเวลาการผ่อนชำระค่างวดตั้งแต่ 6-60 เดือน
ทั้งนี้ขึ้นอยู่กับสถานะและฐานะทางการเงินของผู้ขอเช่าซื้อเมื่อเปรียบเทียบกับผู้ประกอบการรายอื่นที่ประมาณ
12 เดือน
ซึ่งการให้ระยะเวลาการผ่อนชำระที่ยาวขึ้นนี้มีผลทำให้จำนวนเงินค่างวดที่ลูกค้าต้องชำระมีจำนวนน้อยและเหมาะสมกับความสามารถในการชำระเงินของกลุ่มลูกค้าของบริษัท
นอกจากนี้ ยังช่วยลดปัญหาเรื่องการผิดนัดชำระหนี้และการไม่ชำระค่างวดตามกำหนดเวลาอีกด้วย

5.  การบริการแบบ “ครบวงจรและถึงที่หมาย”

บริษัทเน้นการขายเช่าซื้อสินค้าพร้อมบริการก่อนและหลังการขายถึงที่พักอาศัย
โดยเน้นแนวความคิดที่ว่า “ลูกค้าสามารถซื้อสินค้า ผ่อนชำระเป็นงวด ซ่อมแซมและได้รับบริการอื่นๆ
โดยไม่ต้องเดินทางออกจากบ้าน” ซึ่งรวมถึงบริการต่างๆที่ได้กล่าวมาแล้ว

6.  การรับประกันสินค้าตลอดระยะเวลาเช่าซื้อ

บริษัทรับประกันสินค้าตลอดอายุการเช่าซื้อและบริการซ่อมแซม
โดยไม่คิดค่าใช้จ่ายใดๆในกรณีความเสียหายที่เกิดขึ้นจากข้อบกพร่องของตัวสินค้า
(ตามการรับประกันจากผู้ผลิตและจำหน่ายสินค้า)
หากเป็นความเสียหายของสินค้าอันเนื่องจากการใช้งานของผู้ใช้
ลูกค้าจะเสียค่าใช้จ่ายเฉพาะในส่วนของค่าอะไหล่เท่านั้น
บริษัทมีพนักงานซ่อมแซมสินค้าประจำอยู่ทุกสาขาประมาณ 1 คนต่อสาขา
เพื่อให้บริการซ่อมแซมสินค้าโดยเฉพาะ หากพนักงานประจำสาขาไม่สามารถซ่อมแซมสินค้าได้
จะทำการส่งสินค้าไปซ่อมยังศูนย์ซ่อมใหญ่ของบริษัทหรือส่งต่อไปยังผู้ผลิต/จำหน่ายต่อไป ปัจจุบัน
บริษัทเป็นตัวแทนศูนย์ซ่อมสินค้ายี่ห้อ เนชั่นแนล (National) และ พานาโซนิค (Panasonic)
โดยมีศูนย์ซ่อม 2 แห่ง ที่กรุงเทพฯ และนครปฐม

7.  การรับซื้อสินค้าเก่าเพื่อขายเช่าซื้อสินค้าใหม่

บริษัทมีนโยบายให้พนักงานขายสามารถรับซื้อสินค้าใช้แล้ว/สินค้าเก่าจากลูกค้า
โดยการตีมูลค่าสินค้าของลูกค้าแล้วนำไปหักจากค่าเงินดาวน์ในการเช่าซื้อสินค้าใหม่
เพื่อเพิ่มทางเลือกในการบริโภคและความสามารถในการจ่ายเงินของลูกค้า
อีกทั้งยังเป็นการเพิ่มความสะดวกสบายให้แก่ลูกค้าในการขายสินค้าใช้แล้ว/สินค้าเก่าในราคาที่ยุติธรรมอีกด้วย
โดยบริษัทมีนโยบายการกำหนดประเภทและราคาสินค้าที่รับซื้อเพื่อใช้เป็นเกณฑ์มาตรฐานปฏิบัติ
ซึ่งยอดการขายเช่าซื้อโดยลูกค้าชำระเงินดาวน์เป็นเงินสดที่ได้รับจากการขายสินค้าเก่าประมาณร้อยละ
44 ของยอดขายเช่าซื้อทั้งหมด
กลยุทธ์นี้ได้ช่วยผลักดันให้บริษัทประสบความสำเร็จในการเพิ่มยอดการขายเช่าซื้อโดยเฉพาะกับลูกค้ารายเก่า
ทั้งนี้ พนักงานขายจะเป็นผู้ถือกรรมสิทธิ์และรับผิดชอบการรับซื้อสินค้าชิ้นนั้นๆ
โดยหากเกิดการขาดทุนจากการขายสินค้าดังกล่าวพนักงานขายจะต้องเป็นผู้รับผิดชอบ นอกจากนี้
บริษัทจะเป็นผู้เก็บรักษาสินค้าที่พนักงานรับซื้อโดยนำมารวมกันไว้ที่โกดังเก็บสินค้า ณ
สาขาของบริษัทเพื่อใช้เป็นหลักประกันในระดับหนึ่ง
และจะเป็นผู้กำหนดนโยบายการขายสินค้าดังกล่าวเอง เช่น
การให้ผู้รับซื้อของเก่ามาทำการเหมาซื้อไป

8.  การใช้ฐานข้อมูลลูกค้า

บริษัทรวบรวมและเก็บรักษาฐานข้อมูลลูกค้า
โดยพัฒนาระบบการจัดเก็บฐานข้อมูลแบ่งแยกตามลักษณะลูกค้า ได้แก่ เพศ อายุ รายได้ อาชีพ
ประวัติการเช่าซื้อและชำระเงิน
ซึ่งบริษัทได้ใช้ประโยชน์จากฐานข้อมูลนี้ในการจัดทำแผนการตลาดและการขายโดยตลอดมา
ทำให้บริษัทสามารถรักษาการขายเช่าซื้อสินค้าให้แก่ลูกค้าเก่าได้อย่างต่อเนื่อง
รวมทั้งเพิ่มการขายเช่าซื้อให้แก่ลูกค้าใหม่ได้อย่างมีประสิทธิภาพมากยิ่งขึ้น

3.  ภาวะอุตสาหกรรมและการแข่งขัน

ภาวะอุตสาหกรรมโดยรวม

ธุรกิจเช่าซื้อเป็นการให้บริการทางการเงินรายย่อยรูปแบบหนึ่งเช่นเดียวกับ ธุรกิจบัตรเครดิต
สินเชื่อส่วนบุคคล และลิสซิ่ง ซึ่งเกิดจากความต้องการซื้อสินค้าหรือบริการของผู้บริโภคในปัจจุบัน
โดยผ่อนชำระค่าสินค้า/บริการในอนาคต ซึ่งในช่วง 2-3 ปีที่ผ่านมา
ธุรกิจการให้บริการทางการเงินรายย่อยโดยเฉพาะธุรกิจเช่าซื้อมีอัตราการเติบโตสูง
เนื่องจากภาวะเศรษฐกิจที่เริ่มฟื้นตัวตั้งแต่ปี 2540 และมาตรการการกระตุ้นเศรษฐกิจของรัฐบาลใน
ปี 2546
ได้ส่งผลให้ประชากรส่วนใหญ่ทั้งในและนอกภาคเกษตรมีรายได้ต่อครัวเรือนสูงขึ้นและมีกำลังซื้อเพิ่มมากขึ้น
ทำให้เกิดการใช้จ่ายและการบริโภคสินค้าและบริการในประเทศเพิ่มขึ้น
ซึ่งได้ส่งผลกระทบต่อธุรกิจเช่าซื้ออย่างเห็นได้ชัด
โดยเฉพาะเครื่องใช้ไฟฟ้านั้นแป็นสินค้ากลุ่มที่ทำรายได้หลักให้ผู้ประกอบการ
ธุรกิจเช่าซื้อเครื่องใช้ไฟฟ้าในปี 2548
คาดว่าจะมีแนวโน้มการเติบโตที่ดีตามความต้องการใช้งานเครื่องใช้ไฟฟ้า
ที่ยังปรับตัวสูงขึ้นจากการได้รับแรงผลักดันจากการขยายตัวของรายได้ของผู้บริโภค
และการขยายตัวของที่อยู่อาศัยใหม่ที่จะขยายตัวต่อเนื่อง
ที่ทำให้ความต้องการเครื่องใช้ไฟฟ้าสำหรับบ้านใหม่มีอยู่ต่อเนื่อง
ถึงแม้ว่าอัตราดอกเบี้ยจะมีแนวโน้มเพิ่มขึ้น แต่ราคาเครื่องใช้ไฟฟ้ามีแนวโน้มลดลง
จึงไม่ส่งผลกระทบต่อค่างวดผ่อนชำระสินค้า

ผู้ประกอบการในธุรกิจบริการทางการเงินรายย่อยนี้แบ่งออกเป็น 2 ประเภทหลัก คือ
ผู้ประกอบการที่เป็นสถาบันการเงินและผู้ประกอบการที่ไม่ใช่สถาบันการเงิน
โดยมีลูกค้าซึ่งแบ่งออกเป็น 2 กลุ่มหลักดังนี้

1. กลุ่มลูกค้าที่มีเอกสารทางการเงิน

เป็นกลุ่มบุคคลที่อาศัยอยู่ในกรุงเทพฯและปริมณฑลและในจังหวัดต่าง ๆ โดยเฉพาะในเขตเทศบาล
ซึ่งเป็นผู้มีอาชีพที่มั่นคง มีรายได้ประจำ
และสามารถเช็คสอบประวัติ/ข้อมูลผ่านองค์กรหรือหน่วยงานต่าง ๆ ได้
ลูกค้ากลุ่มนี้จะมีเอกสารทางการเงิน เช่น สลิปเงินเดือน ที่อยู่ เบอร์โทรศัพท์
สำหรับใช้อ้างอิงในการขอสมัครใช้บริการทางการเงินได้

2.  กลุ่มลูกค้าที่ไม่มีเอกสารทางการเงิน

เป็นกลุ่มบุคคลที่อาศัยอยู่นอกเขตเทศบาลของจังหวัดต่าง ๆ และประกอบอาชีพอิสระ เช่น รับจ้าง
ค้าขาย เกษตรกร ซึ่งเป็นประชากรส่วนใหญ่ของประเทศ
กลุ่มลูกค้านี้มักจะไม่มีเอกสารทางการเงินเพื่อแสดงถึงสถานะทางการเงิน
ซึ่งการให้บริการเช่าซื้อแก่ลูกค้าประเภทนี้จะต้องรู้จักและเข้าถึงลูกค้าเพื่อตรวจสอบข้อมูลที่แท้จริง

ธุรกิจเช่าซื้อโดยเฉพาะบริการเช่าซื้อสินค้าอุปโภคและบริโภคมีอัตราการเติบโตสูงกว่าธุรกิจบริการทางการเงินรายย่อยประเภทอื่นอันเนื่องมาจากข้อจำกัดการประกอบธุรกิจที่น้อยกว่า
อีกทั้งการเติบโตของธุรกิจยังสัมพันธ์โดยตรงกับภาวะเศรษฐกิจโดยรวมและอุตสาหกรรมเครื่องใช้ไฟฟ้า
ซึ่งมีการเติบโตสูงอย่างต่อเนื่องอันเป็นผลมาจากการพัฒนาเทคโนโลยีเพื่อผลิตสินค้าใหม่และราคาสินค้าต่อชิ้นที่มีแนวโน้มลดลงเมื่อเปรียบเทียบกับอดีต
นอกจากนี้
อัตราการสูญเสียจากหนี้เสียที่ต่ำเมื่อเปรียบเทียบกับบริการทางการเงินรายย่อยประเภทอื่น
ยังเป็นปัจจัยสำคัญที่ส่งเสริมการเติบโตและการแข่งขันของธุรกิจเช่าซื้อในช่วงที่ผ่านมาด้วย
โดยผู้ประกอบการหลักในธุรกิจบริการเช่าซื้อเครื่องใช้ไฟฟ้าในปัจจุบัน ได้แก่ บมจ. อิออน
ธนสินทรัพย์ (AEON) บจ. จีอี แคปปิตอล (ประเทศไทย) (First Choice) บจ. สยาม
เอแอนด์ซี (Easy Buy) บจ. เซทเทเลม (ประเทศไทย) และบมจ. ซิงเกอร์ (ประเทศไทย)
(SINGER)

อุตสาหกรรมเครื่องใช้ไฟฟ้า

เนื่องจากอุตสาหกรรมเครื่องใช้ไฟฟ้า
เป็นอุตสาหกรรมที่มีผู้ผลิตเป็นจำนวนมากทั้งรายใหญ่และรายย่อย
ทำให้มีการผลิตสินค้าในอุตสาหกรรมนี้เป็นจำนวนมาก โดยมีการแข่งขันอย่างมาก
ทั้งในด้านราคาและการส่งเสริมการขาย เพื่อแย่งชิงส่วนแบ่งการตลาด
ในอนาคตหากมีการปรับโครงสร้างภาษี ตามนโยบาย AFTA ที่ให้ลดอัตราภาษีนำเข้าเครื่องใช้ไฟฟ้า
ก็จะทำให้ราคาเครื่องใช้ไฟฟ้ามีแนวโน้มลดลงไปอีก อย่างไรก็ดี
ภาวะเศรษฐกิจถดถอยในปัจจุบันยังเป็นอุปสรรคที่สำคัญที่ทำให้ยอดขายของเครื่องใช้ไฟฟ้าไม่เติบโต

ภาวะการแข่งขันและผู้ประกอบการในธุรกิจเช่าซื้อสินค้าอุปโภคและบริโภค

ตลาดเครื่องใช้ไฟฟ้ามีการขยายตัวตามกำลังซื้อที่เพิ่มมากขึ้น
สอดคล้องกับการฟื้นตัวของภาวะเศรษฐกิจในช่วง 2 - 3 ปีที่ผ่านมา
ได้ส่งผลให้ภาวะการแข่งขันในการทำธุรกิจเช่าซื้อทวีความรุนแรงขึ้น
เมื่อมีผู้ประกอบการอีกหลายรายเริ่มเข้ามาร่วมแชร์ส่วนแบ่งตลาดเพิ่มขึ้นทั้งสถาบันการเงินของภาครัฐและเอกชน
ทำให้ผู้ประกอบการรายเดิมต้องปรับตัวเข้ารับการแข่งขันอย่างหลีกเลี่ยงไม่ได้

ทั้งนี้ มีผู้ประกอบการหลายรายที่สามารถมีกลุ่มลูกค้าบางส่วนเป็นกลุ่มลูกค้าเดียวกับบริษัท ได้แก่
บริษัท ซิงเกอร์ (ประเทศไทย) จำกัด (มหาชน) บริษัท อิออน ธนสินทรัพย์ (ไทยแลนด์) จำกัด
(มหาชน) บริษัท สยาม เอแอนด์ซี จำกัด บริษัท เซทเทเลม (ประเทศไทย) จำกัด บริษัท จีอี
แคปปิตอล (ประเทศไทย) จำกัด บริษัท ฐิติกร จำกัด (มหาชน) และ บริษัท ดีอี แคปปิตอล จำกัด
(มหาชน) โดยผู้ประกอบการในธุรกิจการขายเช่าซื้อ
ธุรกิจสินเชื่อเพื่อเช่าซื้อสินค้าและธุรกิจสินเชื่อรายย่อยอื่นเพื่อซื้อสินค้าซึ่งเป็นบริการทางการเงินที่ทดแทนกันได้นั้น
แบ่งออกได้ 2 ประเภทหลัก คือ

  1. ผู้ประกอบการที่เป็นสถาบันการเงิน:
  ส่วนใหญ่เป็นสถาบันการเงินและบริษัทย่อยของสถาบันการเงิน ซึ่งได้แก่ บริษัท บัตรกรุงไทย
  จำกัด (มหาชน) และธนาคารพาณิชย์ต่าง ๆ เป็นต้น

2. ผู้ประกอบการที่ไม่ใช่สถาบันการเงิน: แบ่งออกเป็น 2 ประเภท คือ

  2.1 ผู้ประกอบการที่ขายเช่าซื้อสินค้าภายใต้เครื่องหมายการค้าของบริษัทหรือบริษัทแม่เป็นหลัก
  อาทิ

  บริษัท ซิงเกอร์ (ประเทศไทย) จำกัด (มหาชน) (SINGER) เป็นต้น

  2.2 ผู้ประกอบการที่ให้บริการสินเชื่อรายย่อยเพื่อซื้อสินค้า สินเชื่อเพื่อเช่าซื้อสินค้า หรือ
  ขายเช่าซื้อสินค้าสำหรับสินค้าหลายเครื่องหมายการค้า โดยผู้ประกอบการในกลุ่มนี้แบ่งออกเป็น 2
  ประเภท คือ

  2.2.1 ผู้ประกอบการที่ให้บริการสินเชื่อรายย่อยเพื่อซื้อสินค้า
  และสินเชื่อเพื่อเช่าซื้อผ่านร้านคู่ค้าเป็นหลัก อาทิ บริษัท อิออน ธนสินทรัพย์ จำกัด (มหาชน)
  (AEONTS) บริษัท จีอี แคปปิตอล (ประเทศไทย) จำกัด (มหาชน) (First Choice) บริษัท
  สยาม เอแอนด์ซี จำกัด (Easy Buy) บริษัทเซทเทล (ประเทศไทย) จำกัด เป็นต้น

  2.2.2 ผู้ประกอบการที่ขายเช่าซื้อสินค้าผ่านสาขาของตนเองเป็นหลัก อาทิ บมจ.ไมด้า แอสเซ็ท

ภาวะการแข่งขันของบริษัทย่อย

จากการคาดการณ์ถึงตัวเลขอัตราการเติบโตของเศรษฐกิจไทย (จีดีพี) ในปี 2554
ของหน่วยงานต่าง ๆ ทั้งภาครัฐและเอกชน พบว่าน่าจะเติบโตได้ในอัตรา 3-5%
ซึ่งข้อมูลดังกล่าวไม่ว่าจะเป็นสำนักงานคณะกรรมการพัฒนาการเศรษฐกิจและสังคมแห่งชาติ
(สศช.), ธนาคารแห่งประเทศไทย (ธปท.) และสำนักงานเศรษฐกิจการคลัง (สศค.)
ต่างให้ความเห็นที่สอดคล้องว่าเศรษฐกิจปี 2554 กำลังกลับเข้าสู่การขยายตัวในระดับปกติ
หรือในระดับตามศักยภาพของเศรษฐกิจ เมื่อพิจารณาจากช่วง 2-3 ปีที่ผ่านมา
ซึ่งมีปัญหาวิกฤตการเงินโลก
และปัญหาการเมืองในประเทศจนทำให้เศรษฐกิจไทยเติบโตได้ต่ำกว่าศักยภาพที่ควรจะเป็น
แต่พอในปี 2553 ปรากฏว่าเศรษฐกิจไทยก็สามารถขยายตัวในอัตรา 7-8%
ซึ่งเป็นตัวเลขค่อนข้างสูง เมื่อเทียบกับฐานตัวเลขที่ต่ำจากภาวะเศรษฐกิจถดถอยในปี 2552
ที่จีดีพีเติบโตติดลบอยู่ที่ 2.2%

จากตัวเลขการเติบโตทางเศรษฐกิจดังกล่าวได้ส่งผลดีถึงภาคอุตสาหกรรมยานยนต์ของประเทศ
โดยเฉพาะยอดการจำหน่ายรถยนต์ใหม่ในประเทศปี 2553 สูงถึง 800,357 คัน เพิ่มขึ้น 45.82%
จากปี 2552 ซึ่งเปรียบเทียบยอดการจำหน่ายรถยนต์ใหม่ได้ ดังนี้

หน่วย : คัน

  ---------------- --------------- ------------- ------------- -------------
  ยอดจำหน่ายรถยนต์   ปี 2552          ปี 2553        เพิ่มขึ้น(ลดลง)   ร้อยละ

                   548,871         800,357       251,486       45.82
  ---------------- --------------- ------------- ------------- -------------

จากยอดการจำหน่ายรถยนต์ในปี 2553 ที่เพิ่มสูงถึงร้อยละ 45.82
ได้ส่งผลให้ผู้ประกอบการต่างมีความเชื่อมั่นว่า ในปี 2554
ตลาดรถยนต์ใหม่จะยังคงเติบโตได้ในระดับค่อนข้างสูง
แม้ภาพรวมเศรษฐกิจไทยจะเติบโตช้าลงจากปี 2553 ซึ่งมีอัตราเติมโตถึงร้อยละ 7-8
เหลือเพียงร้อยละ 3-5 ในปี 2554 อย่างไรก็ดี แม้ว่าภาพรวมเศรษฐกิจจะดีขึ้นในด้านต่าง ๆ
แต่ในปี 2554 มีปัจจัยลบต่างๆ ที่จะส่งผลกระทบต่ออุตสาหกรรมรถยนต์
และธุรกิจเช่าซื้อรถยนต์ได้ดังนี้

1. อัตราดอกเบี้ยธนาคารอยู่ในช่วงขาขึ้น

2. ราคาน้ำมันที่ปรับตัวเพิ่มสูงขึ้น ปัจจุบันภาครัฐได้ให้กองทุนน้ำมันเข้าไปช่วยรับภาระแทนประชาชน
แต่ในระยะยาวคาดว่าราคาน้ำมันเชื้อเพลิงจะปรับขึ้นราคาตามกลไกตลาดที่แท้จริงรวมทั้งก๊าซ LPG

3. เสถียรภาพทางการเมืองในประเทศที่คาดว่าจะมีการเลือกตั้งใหม่

4. อัตราเงินเฟ้อในประเทศที่สูงขึ้น ตลอดจนราคาสินค้าที่สูงขึ้นตามภาวะเงินเฟ้อ

อย่างไรก็ตาม แม้ว่าภาพรวมเศรษฐกิจของประเทศในปี 2554
จะมีปัจจัยบวกหลายประการที่จะทำให้เศรษฐกิจเติบโตได้ต่อเนื่อง แม้จะเป็นอัตราที่ชะลอตัวลงจากปี
2553 ธนาคารและบริษัทลิสซิ่งต่าง ๆ
จึงยังคงให้ความสำคัญในการเลือกลูกค้ารายใหม่ไม่ว่าจะเป็นการใช้เงินดาวน์ในการออกรถเพียงแต่จะปรับลดวงเงินดาวน์ลง
หรือจูงใจลูกค้าที่ชำระเงินดาวน์สูงก็จะได้ดอกเบี้ยที่ต่ำ เป็นต้น
ตลอดจนการเพิ่มระยะเวลาผ่อนชำระมากขึ้นเพื่อให้ค่างวดลดลงและสอดคล้องกับความสามารถในการชำระหนี้ที่จะไม่ให้เกิดปัญหาเป็นหนี้มีปัญหาในอนาคต
สำหรับลูกค้ารายเก่าสถาบันการเงินก็จะเอาใจใส่ดูแลมากขึ้น
เพื่อเป็นการป้องกันหนี้มีปัญหาและเป็นการเพิ่มช่องทางการตลาดเช่าซื้อรถยนต์ของกลุ่มลูกค้ารายเก่าที่ใช้บริการกับบริษัทฯ
ต่อไป

ในปี 2554 บริษัทฯ
ซึ่งดำเนินธุรกิจการให้สินเชื่อเช่าซื้อรถยนต์เก่ามาโดยตลอดจนถึงปัจจุบันเป็นระยะเวลากว่า 10 ปี
ทำให้บริษัทฯ เป็นที่รู้จักกับเจ้าของกิจการเต็นท์รถยนต์มือสองทั่วประเทศ ที่เป็นพันธมิตรค่อนข้างมาก
ตลอดจนกลุ่มลูกค้ารายเก่าที่คงใช้บริการมาอย่างต่อเนื่อง ซึ่งบริษัทฯ
ก็ยังมุ่งเน้นนโยบายการทำตลาดเช่าซื้อรถยนต์ในเขตต่างจังหวัดเป็นหลัก
โดยเฉพาะรถกระบะซึ่งเป็นฐานลูกค้ากลุ่มใหญ่และให้ผลตอบแทนที่ดีกับบริษัทฯ มาอย่างต่อเนื่อง
นอกเหนือจากการหาลูกค้าใหม่ผ่านทางเต็นท์รถยนต์แล้ว บริษัทฯ
ยังคงให้ความสำคัญต่อช่องทางการตลาดโดยตรง ภายใต้โครงการ “MIDA SUPER LOANS และ
ML OK”

นอกจากนั้นในส่วนของสำนักงานใหญ่ ในเขตพื้นที่กรุงเทพฯ และปริมณฑล บริษัทฯ
ยังคงให้บริการสินเชื่อเช่าซื้อรถยนต์แท็กซี่มิเตอร์ ทั้งรายใหญ่ในกลุ่มสหกรณ์ และบริษัทจำกัด
อีกทั้งยังให้บริการกับกลุ่มลูกค้ารายย่อยที่เช่าซื้อเพื่อเป็นเจ้าของรถยนต์แท็กซี่มิเตอร์ส่วนบุคคล
(สีเขียว/เหลือง) ซึ่งตลอดระยะเวลา 10 ปี ที่เปิดกิจการมาบริษัทฯ มีฐานลูกค้าแท็กซี่มิเตอร์ทั้ง
รายใหญ่ และรายย่อยจำนวนมาก ซึ่งเป็นลูกค้าเป้าหมายของบริษัทฯ

สำหรับภาวะการณ์แข่งขันโดยรวมในรอบปี 2553 ที่ผ่านมา สำหรับธนาคารต่างๆ
ที่รุกเข้าสู่ธุรกิจเช่าซื้อรถยนต์มือสองอย่างจริงจัง ล้วนแล้วแต่เป็นธนาคารขนาดกลาง เช่น ธนาคาร
ธนชาติ, ธนาคารเกียรตินาคิน, ธนาคารทิสโก้ ฯลฯ
ส่วนธนาคารขนาดใหญ่ที่รุกเข้าสู่ธุรกิจเช่าซื้อรถยนต์ใหม่นั้น ส่วนใหญ่จะเน้นตลาดรถยนต์ใหม่ เช่น
ธนาคารไทยพาณิชย์, ธนาคารกสิกรไทย (ผ่าน บมจ.ลิสซิ่งกสิกรไทย), ธนาคารนครหลวงไทย
(ผ่าน บมจ. ราชธานีลิสซิ่ง) ฯลฯ ฉะนั้นในภาพรวมของตลาดเช่าซื้อรถยนต์ใหม่
และรถยนต์มือสองยังมีการแข่งขันที่ค่อนข้างรุนแรง
อีกทั้งส่วนใหญ่จะเป็นการแข่งขันด้านราคาของอัตราดอกเบี้ย, เงินดาวน์
ตลอดจนระยะเวลาเช่าซื้อที่ยาวนานขึ้น ซึ่งเป็นกลยุทธ์เดิมๆ ในตลาดเช่าซื้อรถยนต์ และคาดว่าในปี
2554 ภาวะการณ์แข่งขันก็ยังคงอยู่ในรูปแบบเดิมๆ
รวมทั้งการสร้างแรงจูงใจแก่เจ้าของกิจการดีลเลอร์รถยนต์
และเจ้าของเต็นท์รถยนต์มือสองให้ส่งลูกค้าแก่ธนาคาร

โดยทั้งนี้ภายใต้การแข่งขันดังกล่าว อัตราดอกเบี้ยเช่าซื้อยังอยู่ในช่วงภาวะที่ปรับค่าสูงขึ้น
โดยมีรายละเอียดข้อมูลดังนี้

ตารางอัตราดอกเบี้ยเช่าซื้อรถยนต์ในปัจจุบัน

+----------------------+----------------------+-----------------------+
|                      | เขตกรุงเทพฯ และปริมณฑล | เขตต่างจังหวัด           |
+----------------------+----------------------+-----------------------+
| รถยนต์ใหม่             | 2.9 – 3.5%           | 3.5 – 4.5%            |
|                      |                      |                       |
| รถยนต์นั่งส่วนบุคคล       | 3.5 – 4.5%           | 4.0 – 5.5%            |
|                      |                      |                       |
| รถยนต์กระบะ           |                      |                       |
+----------------------+----------------------+-----------------------+
| รถยนต์มือสอง*          | 3.5% ขึ้นไป            | 4.5% ขึ้นไป             |
|                      |                      |                       |
| รถยนต์นั่งส่วนบุคคล       | 4.5% ขึ้นไป            | 5.5% ขึ้นไป             |
|                      |                      |                       |
| รถยนต์กระบะ           |                      |                       |
+----------------------+----------------------+-----------------------+

หมายเหตุ : รถยนต์มือสอง อัตราดอกเบี้ยคิดตามอายุรถยนต์

สำหรับในด้านการบริหารหนี้ บริษัทฯ ยังคงมุ่งเน้นการให้ความสำคัญของคุณภาพหนี้เป็นหลัก
ตลอดจนการเข้าไปแก้ไขสถานะลูกหนี้ที่จะเริ่มหรือมีปัญหาในด้านการค้างชำระอย่างทันท่วงที เช่น
การปรับโครงสร้างลูกหนี้ที่ประสบปัญหาในการชำระค่างวดให้สามารถชำระหนี้ต่อไปได้
หรือการออกมาตรการรองรับแก้ไขลูกหนี้ที่ได้รับผลกระทบจากน้ำท่วม ฯลฯ ทั้งนี้ บริษัทฯ
สามารถลดหนี้ สินเชื่อที่ไม่ก่อให้เกิดรายได้ (NPL) จากเดิม 4.37 % ในปี 2552 เหลือ 2.79%
ในปี 2553 และในปี 2554 บริษัทฯ ได้ตั้งเป้าที่จะลดหนี้ สินเชื่อที่ไม่ก่อให้เกิดรายได้ (NPL)
ให้เหลือ 1.5%

ฉะนั้น เมื่อพิจารณาจากภาพรวมของเศรษฐกิจประเทศไทยในปี 2554 ที่ยังมีแนวโน้มที่ดี
อีกทั้งธุรกิจรถยนต์ที่เกี่ยวเนื่องกับธุรกิจเช่าซื้อรถยนต์ดังที่กล่าวมา
ย่อมได้รับอานิสงส์จากการเติบโตดังกล่าว จึงคาดว่าบริษัทฯ จะมีผลประกอบการโดยรวมที่ดีขึ้นจากปี
2553 ที่มีกำไรสุทธิจำนวน 126.20 ล้านบาท เพิ่มขึ้นจากปี 2552 ถึงร้อยละ 83.35

จากลักษณะผู้ประกอบการในธุรกิจเช่าซื้อรถยนต์จะเห็นว่าผู้ประกอบการที่เป็นบริษัทเงินทุนและบริษัทในเครือของบริษัทผู้ผลิตและจำหน่ายรถยนต์
มักจะเน้นการปล่อยสินเชื่อเช่าซื้อรถใหม่เนื่องจากบริษัทเหล่านี้มีความสามารถในการหาเงินทุนที่มีดอกเบี้ยต่ำหรือได้รับการสนับสนุนด้านเงินทุนจากบริษัทแม่ในต่างประเทศ
ทำให้บริษัทเหล่านี้สามารถปล่อยสินเชื่อเช่าซื้อรถยนต์ใหม่ได้
แม้ว่าจะได้รับส่วนต่างจากอัตราน้อยกว่าการปล่อยสินเชื่อเช่าซื้อรถยนต์มือสอง
ทั้งนี้ในปีที่ผ่านมาบริษัทได้ปล่อยสินเชื่อเช่าซื้อในอัตราขั้นต่ำที่ใกล้เคียงกับอัตราดอกเบี้ยในตลาด
แต่ทั้งนี้อัตราเฉลี่ยของพอร์ตสินเชื่อบริษัทจะอยู่ในอัตราที่ค่อนข้างสูงจากอัตราดอกเบี้ยในตลาดเนื่องจากอายุรถยนต์ที่ปล่อยมีอายุเฉลี่ยประมาณเจ็ดปีเกินกว่าร้อยละ
90 ของพอร์ตสินเชื่อของบริษัทเป็นรถยนต์มือสอง และเกินกว่าร้อยละ 70
ของพอร์ตสินเชื่อของบริษัทในปีผ่านมาอยู่ในต่างจังหวัด

อย่างไรก็ตามจากการแข่งขันที่สูงขึ้นในการให้สินเชื่อเช่าซื้อรถยนต์ใหม่ทำให้มีผู้ประกอบการบางรายหันมาปล่อยสินเชื่อเช่าซื้อรถยนต์มือสองเพิ่มขึ้น
โดยผู้ประกอบการเหล่านี้มักได้ประโยชน์จากเครือข่ายสาขาของบริษัทตนที่มีอยู่แล้วกอปรกับพนักงานขายที่กระจายอยู่ตามสาขาต่างๆ
มีความรู้เบื้องต้นเกี่ยวกับงานขายอยู่แล้ว
ดังนั้นจึงไม่เป็นการยากในการเข้ามาในธุรกิจเช่าซื้อรถยนต์มือสอง
อย่างไรก็ตามการปล่อยสินเชื่อเช่าซื้อรถยนต์มือสองมีความเสี่ยงมากกว่าตามที่กล่าวไว้ข้างต้น
ผู้ประกอบการจึงต้องมีความรู้
ประสบการณ์ในการทำตลาดและประเมินสภาพและราคาของรถยนต์มือสองได้อย่างถูกต้อง

ตารางผลการดำเนินงานและฐานะทางการเงินของผู้ประกอบการอื่น

(หน่วย:ล้านบาท)

  ------------------------------------- --------- -------- -------- ---------
  ปี 2553                                ML        ECL      THANI    KK

  รายได้จากการเช่าซื้อรถยนต์                 375       83       759      5,212

  รายได้อื่น                               68        36       131      5,470

  กำไรสุทธิ                               126       27       204      3,432

  ลูกหนี้ตามสัญญาเช่าซื้อก่อนค่าเผื่อหนี้สงสัยจะสูญ    2,489     1,010    10,904   107,558

  สินทรัพย์รวม                             2,615     976      9,549    143,949

  หนี้สินรวม                               1,607     504      8,270    123,067

  ทุนที่ออกและเรียกชำระแล้ว                  400       410      823      5,658

  ส่วนของผู้ถือหุ้น                           1,008     472      1,280    20,882
  ------------------------------------- --------- -------- -------- ---------

1.  เป็นงบการเงินในปี 2553

2.  รายได้ที่นำมาแสดง ใช้ตัวเลขตามที่ปรากฏในหน้างบการเงินของแต่ละบริษัท

3.  งบการเงินของบริษัทที่นำมาเปรียบเทียบเป็นงบการเงินเฉพาะกิจการ

บริษัทมิได้ใช้นโยบายด้านราคาหรือการลดอัตราดอกเบี้ยในการแข่งขันกับกับคู่แข่งทางอ้อม
แต่มุ่งเน้นที่จะใช้กลยุทธ์การตลาดในด้านการเข้าถึงฐานลูกค้าโดยเฉพาะลูกค้าต่างจังหวัด
การสร้างเครือข่ายและสร้างความสัมพันธ์ที่ดีกับผู้ประกอบการเต็นท์รถยนต์มือสอง
และสิ่งสำคัญที่สุดการให้ความยืดหยุ่นขององค์กรที่สามารถให้บริการที่รวดเร็วและครบวงวงจรแก่ลูกค้า

3.3 การจัดหาผลิตภัณฑ์หรือบริการ

1.  การจัดซื้อสินค้า

บริษัทวางนโยบายการขาย
โดยกำหนดประเภทสินค้าที่จะขายเช่าซื้อซึ่งพิจารณาจากความต้องการของตลาด ในอดีตที่ผ่านมา
ความต้องการของกลุ่มลูกค้าในปัจจุบัน
รวมทั้งภาวะตลาดและการเปลี่ยนแปลงของสินค้า/ผลิตภัณฑ์ในกลุ่มผู้ผลิต/จัดจำหน่าย
ซึ่งเมื่อคัดเลือกสินค้าแล้วบริษัทจะสั่งซื้อสินค้าจากผู้ผลิต/ผู้จำหน่ายสินค้าต่างๆ
โดยตรงโดยจะนำสินค้ามาเก็บรวมกันไว้ที่โกดังกลางของบริษัทเพื่อทำการจัดส่งต่อไปยังสาขาต่างๆต่อไป

บริษัทสั่งซื้อสินค้าโดยผู้ผลิต/จำหน่วยจัดส่งสินค้ารวมไว้ ณ โกดังกลางเลขที่ 28/6 หมู่ที่ 11
ซ.ปัฐวิกรณ์ ถ.นวมินทร์ แขวงคันนายาว เขตคันนายาว กรุงเทพฯ
และบริษัทจะเป็นผู้ทำการจัดส่งสินค้าดังกล่าวไปยังสาขาต่าง ๆ ทั่วประเทศ
โดยบริษัทมีข้อตกลงกับผู้ผลิต/จำหน่ายเรื่องค่าตอบแทนการจัดส่งสินค้าในรูปส่วนลดค่าสินค้าและ/หรือค่าคอมมิชชั่นการจัดส่ง
ผู้ผลิตและจำหน่ายที่บริษัทสั่งซื้อสินค้ามีดังนี้

  --------------------------------- ------------- ------------------------
  ชื่อผู้ผลิต                            ประเทศ        ความสัมพันธ์

                                                  ทางการค้า(ปี)

  บจ. แอลจี อีเลคทรอนิคส์ (ประเทศไทย)   ไทย           2 ปี

  บจ.พานาโซนิคซิว-เซลล์                ไทย           >10 ปี

  บจ. โซนี่ ไทย                       ไทย           2 ปี

  บจ. ชาร์ป เทพนคร                   ไทย           >10 ปี

  บจ. เอ.พี. เนชั่นแนล เซลล์            ไทย           >10 ปี

  อื่นๆ                               ไทย           1 ถึง 4 ปี
  --------------------------------- ------------- ------------------------

เครื่องใช้ไฟฟ้าเป็นสินค้าหลักที่บริษัทสั่งซื้อในปริมาณมาก
โดยบริษัทเป็นพันธมิตรทางการค้าปกติกับผู้ผลิต/จำหน่ายรายดังกล่าวเป็นระยะเวลานาน
ซึ่งมิได้มีความสัมพันธ์อื่นใดนอกเหนือจากความสัมพันธ์ทางการค้าภายใต้เงื่อนไขปกติ
และบริษัทได้วางหนังสือค้ำประกันจากธนาคารเพื่อเป็นหลักประกันในการสั่งซื้อ

การจัดหาผลิตภัณฑ์หรือบริการของบริษัทย่อย

แหล่งที่มาของเงินทุน

บริษัทมีแหล่งที่มาของเงินทุน ณ วันที่ 31 ธันวาคม ตั้งแต่ปี 2551 - 2553 ประกอบด้วย

+-------------------+--------+------+--------+------+--------+-------+
|                   | 2551   |      | 2552   |      | 2553   |       |
+-------------------+--------+------+--------+------+--------+-------+
|                   | ล้านบาท | ร    | ล้านบาท | ร    | ล้านบาท | ร้อยละ |
|                   |        | ้อยละ |        | ้อยละ |        |       |
+-------------------+--------+------+--------+------+--------+-------+
| เงินกู้ยืม            | 1,     | 6    | 1,     | 6    | 1,     | 60.13 |
|                   | 483.98 | 4.61 | 557.27 | 3.85 | 520.07 |       |
+-------------------+--------+------+--------+------+--------+-------+
| ส่วนของผู้ถือหุ้น       | 813.02 | 3    | 881.85 | 3    | 1,     | 39.87 |
|                   |        | 5.39 |        | 6.15 | 008.04 |       |
+-------------------+--------+------+--------+------+--------+-------+

บริษัทมีแหล่งที่มาของเงินทุน ณ 31 ธ.ค. 2553 มาจากส่วนของผู้ถือหุ้นจำนวน 1,008.04
ล้านบาท คิดเป็นร้อยละ 39.87 และมาจากเงินกู้ยืมจำนวน 1,520.07 ล้านบาท คิดเป็นร้อยละ
60.13 และปี 2552 มาจากส่วนของผู้ถือหุ้นจำนวน 881.85 ล้านบาท คิดเป็นร้อยละ 36.15
และมาจากเงินกู้ยืมจำนวน 1,557.27 ล้านบาท คิดเป็นร้อยละ 63.85
โดยเงินกู้ยืมจะเป็นเงินกู้ยืมสถาบันการเงินที่บริษัทกู้มาจากธนาคารพาณิชย์ซึ่งบริษัทได้นำสมุดจดทะเบียนรถยนต์ที่ให้เช่าซื้อไว้เป็นหลักประกันการให้กู้ยืมและมีกรรมการร่วมค้ำประกัน

3.3.2 การให้กู้ยืมเงิน

การให้กู้ยืมประเภทสินเชื่อเช่าซื้อแก่ลูกค้า
บริษัทจะให้ความสำคัญต่อการพิจารณาความสามารถในการชำระหนี้ของลูกค้าเป็นหลัก
ดังนั้นในการพิจารณาการให้สินเชื่อ บริษัทจึงมีนโยบายที่จะเน้นคุณภาพของลูกค้าเป็นสำคัญ
โดยจะพิจารณาจากอาชีพของผู้กู้ ที่มาและความมั่นคงของรายได้
ตรวจสอบดูประวัติของลูกค้าและผู้ค้ำประกันอย่างละเอียด
โดยในแต่ละขั้นตอนจะมีเจ้าหน้าที่คอยกำกับดูแลและติดตามด้วยความระมัดระวัง

การพิจารณาอนุมัติสินเชื่อ 

[]

1) ขั้นตอนการขออนุมัติแต่งตั้งผู้ประกอบการเต็นท์รถยนต์มือสอง

บริษัทจะมีขั้นตอนการพิจารณาเพื่อขอเปิดตลาดในการที่จะแต่งตั้งผู้ประกอบการเต็นท์รถยนต์มือสองเพื่อเป็นคู่ค้ากับบริษัท
โดยในการปฏิบัติงานจะต้องดำเนินการดังนี้

1.  เจ้าหน้าที่สินเชื่อของบริษัทที่อยู่ตามสาขาต่างๆ
    จะต้องทำการสำรวจว่าในแต่ละพื้นที่หรือแต่ละสาขามีจำนวนผู้ประกอบการเต็นท์รถยนต์มือสองทั้งหมดจำนวนกี่เต็นท์
    และเต็นท์ใดบ้างที่จะเป็นคู่ค้ากับบริษัท
    โดยเจ้าหน้าที่สินเชื่อนั้นจะเป็นผู้คัดเลือกและพร้อมทั้งขออนุมัติโดยจะต้องกรอกรายละเอียดข้อมูลของลูกค้านั้นๆ
    พร้อมทั้งทำประวัติและรายละเอียดของผู้ประกอบการเต็นท์รถยนต์มือสองแต่ละเต็นท์ เช่น
    ชื่อเต็นท์ ใครเป็นเจ้าของเต็นท์ ในเต็นท์นั้นมีรถยนต์ขายเป็นจำนวนเท่าใด
    รวมถึงเอกสารประกอบ ได้แก่ สำเนาบัตรประจำตัวประชาชน สำเนาทะเบียนบ้าน
    สำเนาบัญชีเงินฝากธนาคาร
    พร้อมทั้งใบอนุญาตประกอบการค้าของเก่าจากสำนักงานตำรวจแห่งชาติ
    และรูปถ่ายของเต็นท์รถยนต์นั้นๆ

2.  เจ้าหน้าที่สินเชื่อจะทำคำขอเปิดตลาดเพื่อแต่งตั้งผู้ประกอบการเต็นท์รถยนต์มือสองเป็นคู่ค้ากับบริษัท
    โดยจะขออนุมัติผ่านผู้จัดการสาขา และผู้จัดการสาขาจะทำเรื่องขออนุมัติมายังสำนักงานใหญ่

3.  หลังจากสำนักงานใหญ่พิจารณาแล้ว จะทำการอนุมัติพร้อมกำหนดเงื่อนไขที่ตกลงกับคู่ค้านั้น
    พร้อมกับทำหนังสือแต่งตั้งผู้ประกอบการเต็นท์รถยนต์มือสองเพื่อเป็นคู่ค้ากับบริษัท
    ทั้งนี้บริษัทมิได้ผูกมัดกับคู่ค้าจะต้องเป็นคู่ค้ากับบริษัทเพียงแห่งเดียว

4.  เมื่อสำนักงานใหญ่อนุมัติให้ผู้ประกอบการเต็นท์รถยนต์มือสองเป็นคู่ค้ากับบริษัทแล้ว
    ผู้จัดการสาขาจะวางแผนทางด้านการตลาดโดยจะจัดแบ่งความสำคัญของเต็นท์แต่ละเต็นท์ว่าควรจะให้น้ำหนักของการให้บริการแก่เต็นท์ไหน
    จากนั้นจะจัดแบ่งเจ้าหน้าที่สินเชื่อของบริษัทเพื่อที่จะดูแลและรับผิดชอบเต็นท์รถยนต์เหล่านั้น
    เจ้าหน้าที่สินเชื่อจะทำการออกเยี่ยมลูกค้าและจัดทำข้อมูลประกอบว่าเต็นท์รถยนต์คู่ค้าที่ตนรับผิดชอบนั้นมีรถยนต์มาเพิ่มขึ้นหรือลดลง

2) ขั้นตอนการพิจารณาสินเชื่อเช่าซื้อเบื้องต้น

เมื่อเจ้าหน้าที่สินเชื่อได้รับการติดต่อจากผู้ประกอบการเต็นท์รถยนต์มือสองหรือลูกค้า
เจ้าหน้าที่สินเชื่อจะสอบถามข้อมูลจากผู้ประกอบการเต็นท์รถยนต์เกี่ยวกับรถยนต์ที่ลูกค้าต้องการและข้อมูลของลูกค้า
โดยในขั้นตอนนี้เจ้าหน้าที่สินเชื่อจะดำเนินการดังนี้

1. ด้านข้อมูลเกี่ยวกับลูกค้า
เจ้าหน้าที่สินเชื่อจะนัดเวลากับลูกค้าเพื่อจะได้สัมภาษณ์ลูกค้าและเพื่อเก็บรวบรวมข้อมูลและเอกสารต่างๆ
ของลูกค้าและผู้ค้ำประกัน
โดยลูกค้าจะต้องกรอกรายละเอียดของข้อมูลลงในใบคำเสนอขอเช่าซื้อรถยนต์ ซึ่งข้อมูลดังกล่าว
ได้แก่ ข้อมูลส่วนตัว ประวัติการทำงาน ภาระหนี้สิน ที่อยู่ตามทะเบียนบ้าน สถานภาพทางการเงิน
ความสัมพันธ์กับผู้ค้ำประกัน วัตถุประสงค์การใช้รถ และการชำระค่าเช่าซื้อ
พร้อมทั้งขอหนังสือรับรองเงินเดือน
สำเนาบัตรประจำตัวประชาชนและสำเนาทะเบียนบ้านของผู้กู้และผู้ค้ำประกัน
ซึ่งเจ้าหน้าที่สินเชื่อจะต้องดูต้นฉบับพร้อมทั้งจะต้องลงนามรับรองว่าได้เห็นต้นฉบับจริง

อย่างไรก็ตาม เมื่อเจ้าหน้าที่สินเชื่อได้รับข้อมูลเกี่ยวกับลูกค้าแล้ว
เจ้าหน้าที่ของบริษัทจะต้องทำการตรวจสอบข้อมูลจากฐานข้อมูลของบริษัทว่าลูกค้ารายนั้นเป็นลูกค้าที่มีรายชื่อในบัญชีดำของบริษัทหรือไม่
บริษัทยังมีการตรวจสอบข้อมูลเพิ่มเติมจากแหล่งข้อมูลภายนอก เช่นธนาคารพาณิชย์
บริษัทเช่าซื้อรถยนต์อื่นๆ และสมาคมเช่าซื้อ เพื่อตรวจสอบลูกค้าที่อยู่ในข่ายต้องสงสัย
พร้อมกันนี้บริษัทก็จะส่งเจ้าหน้าที่ตรวจสอบเครดิตของบริษัทออกไปตรวจสอบที่อยู่อาศัยหรือสถานที่ประกอบอาชีพของลูกค้าและผู้ค้ำประกัน
พร้อมทั้งสอบถามข้อมูลจากญาติพี่น้องหรือเพื่อนบ้านของลูกค้า
พร้อมกับถ่ายรูปที่อยู่อาศัยหรือสถานที่ประกอบอาชีพของลูกค้าและผู้ค้ำประกันด้วย
โดยเจ้าหน้าที่จะจัดทำรายงานตรวจสอบ
พร้อมทั้งเขียนแผนที่ที่อยู่อาศัยหรือสถานที่ประกอบอาชีพของลูกค้าและผู้ค้ำประกันอย่างละเอียด
และนำส่งให้กับเจ้าหน้าที่สินเชื่อเพื่อดำเนินการต่อไป

หลังจากได้รับข้อมูลดังกล่าวแล้ว เจ้าหน้าที่สินเชื่อก็จะทำการวิเคราะห์สินเชื่อตามหลักเกณฑ์
Credit Scoring Model ของบริษัทว่าคะแนนการ Rating
ของลูกค้ารายนั้นผ่านเกณฑ์ที่บริษัทกำหนดหรือไม่
ถ้าผ่านตามเกณฑ์ที่บริษัทกำหนดไว้ก็ถือว่าเป็นการได้รับอนุมัติเบื้องต้น
และเจ้าหน้าที่จะดำเนินการเพื่อขออนุมัติตามขั้นตอนต่อไป

2. ด้านข้อมูลเกี่ยวกับรถยนต์
เจ้าหน้าที่สินเชื่อของบริษัทจะต้องตรวจสอบดูจากเอกสารทะเบียนรถยนต์ว่าทะเบียนรถยนต์ตรงกับทะเบียนในตัวถังรถหรือไม่
พร้อมทั้งตรวจสภาพรถยนต์ที่จะนำมาขอสินเชื่อเช่าซื้อแล้วจะออกเป็นรายงานการตรวจสอบรถยนต์ที่จะขอเช่าซื้อ
พร้อมทั้งถ่ายรูปรถยนต์ดังกล่าวไว้ด้วย ในขณะเดียวกันจะลอกเลขเครื่องยนต์จากตัวถังรถยนต์ไว้ด้วย
เพื่อประกอบเป็นหลักฐานในการขออนุมัติสินเชื่อเช่าซื้อต่อไป

เมื่อเจ้าหน้าที่สินเชื่อตรวจสอบสภาพรถยนต์และออกรายงานการตรวจสอบรถยนต์เรียบร้อยแล้ว
เจ้าหน้าที่สินเชื่อจะประเมินราคารถยนต์ดังกล่าวโดยเปรียบเทียบกับราคากลางที่บริษัทจัดทำไว้
และจะกำหนดยอดการจัดสินเชื่อให้กับลูกค้า

3) ขั้นตอนการอนุมัติสินเชื่อ

เจ้าหน้าที่สินเชื่อจะทำการขออนุมัติสินเชื่อ โดยจะทำข้อมูลทั้งหมดเสนอต่อผู้มีอำนาจอนุมัติสินเชื่อ
ซึ่งวงเงินสินเชื่อและผู้มีอำนาจอนุมัติวงเงินสินเชื่อเช่าซื้อ มีดังต่อไปนี้

+-----------------------+----------------------------------------------+
| วงเงินสินเชื่อ (บาท)      | ผู้มีอำนาจอนุมัติ                                  |
+-----------------------+----------------------------------------------+
| ไม่เกิน 1.0 แสนบาท      |   ผู้จัดการสาขา                                 |
+-----------------------+----------------------------------------------+
| ไม่เกิน 2.0 แสนบาท      |   ผู้จัดการสาขาร่วมกับผู้จัดการฝ่ายสินเชื่อภูมิภาค         |
+-----------------------+----------------------------------------------+
| ไม่เกิน 3.0 แสนบาท      |   ผู้จัดการฝ่ายสินเชื่อและการตลาด                   |
+-----------------------+----------------------------------------------+
| ไม่เกิน 1.0 ล้านบาท      |   กรรมการผู้จัดการ                              |
+-----------------------+----------------------------------------------+
| เกิน 1.0 ล้านบาท        |   คณะกรรมการบริหาร                            |
+-----------------------+----------------------------------------------+

4) ขั้นตอนการปฏิบัติการทางด้านพิธีการสัญญาและการชำระเงิน

เมื่อบริษัทได้อนุมัติสินเชื่อเช่าซื้อให้กับลูกค้าแล้ว
ส่วนของพิธีการสัญญาจะจัดทำหนังสือสัญญาเช่าซื้อรถยนต์ให้กับลูกค้าและผู้ค้ำประกันลงรายมือชื่อผูกพันตามสัญญา
และบริษัทจะจัดให้มีการประกันภัยรถยนต์โดยให้มีการคุ้มครองทันทีที่มีการส่งมอบรถยนต์ให้กับลูกค้า
ซึ่งการประกันภัยดังกล่าวบริษัทจะเป็นผู้รับประโยชน์
นอกจากนี้แผนกบัญชีลูกหนี้จะดูแลลูกค้าในการรับชำระค่างวดตามอายุสัญญาเช่าซื้อ
ซึ่งลูกค้าสามารถผ่อนชำระค่างวดผ่านธนาคารพาณิชย์ 5 ธนาคาร คือ ธนาคารกรุงเทพ
ธนาคารกสิกรไทย ธนาคารไทยพาณิชย์ ธนาคารออมสิน ธนาคารนครหลวงไทย
และเคาร์เตอร์เซอร์วิสได้ทุกสาขาทั่วประเทศ หรืออาจจะชำระที่สาขาของบริษัทก็ได้
หรืออาจจะให้พนักงานไปเก็บค่างวดจากลูกค้าโดยตรง หรืออาจจะชำระโดยจ่ายเช็คลงวันที่ล่วงหน้า

5) ขั้นตอนการควบคุมสินเชื่อเช่าซื้อ

เมื่อลูกค้าทำสัญญาเช่าซื้อกับบริษัทไปแล้ว และลูกค้าผิดสัญญาค้างชำระค่างวด
บริษัทจะให้เจ้าหน้าที่ตรวจสอบและเร่งรัดดำเนินการติดตามลูกค้าที่ค้างชำระดังนี้

1.  กรณีลูกค้าไม่สามารถชำระค่างวด 1 เดือน เจ้าหน้าที่ของบริษัทจะออกจดหมายเตือนฉบับที่ 1
    โดยส่งเป็นไปรษณียบัตรไปให้กับลูกค้า และบริษัทจะเริ่มคิดเบี้ยปรับทันทีเมื่อผิดนัดชำระงวดที่ 1
    ในอัตราดอกเบี้ย MRR บวกร้อยละ 10 ต่อปี
    ในทางปฏิบัตินั้นเจ้าหน้าที่เร่งรัดหนี้สินเชื่อจะโทรศัพท์ติดตามลูกค้าภายในระยะเวลา 2-3
    วันหลังเกินกำหนดชำระค่างวด ซึ่งเป็นวิธีที่ค่อนข้างจะได้ผลมากกว่า

2.  กรณีลูกค้าไม่สามารถชำระค่างวด 2 เดือน เจ้าหน้าที่ของบริษัทจะออกจดหมายเตือนฉบับที่ 2
    พร้อมทั้งแจ้งให้ทราบเพื่อหาแนวทางแก้ไข

3.  กรณีลูกค้าไม่สามารถชำระค่างวด 3 งวดติดต่อกัน
    เจ้าหน้าที่ของบริษัทจะออกจดหมายยกเลิกสัญญา พร้อมทั้งติดตามทวงถามลูกค้า
    และออกรายงานผลการติดตามลูกค้า

อย่างไรก็ดีในทางปฏิบัตินั้น
บริษัทจะพิจารณาถึงความเหมาะสมในการติดตามและเร่งรัดดำเนินการตามลูกค้าที่ค้างชำระ
ตามสถานะของลูกหนี้

6) ขั้นตอนการยึดรถ

เมื่อลูกค้ามีค่างวดค้างชำระ 3 งวดติดต่อกันขึ้นไป
บริษัทจะออกหนังสือขอยกเลิกสัญญาเช่าซื้อและเจ้าหน้าที่ของบริษัทจะทำการติดตามความเคลื่อนไหวของลูกค้า
เพื่อที่จะได้ทราบข้อมูลปัจจุบันของลูกค้าให้มากที่สุด เช่น สถานที่พัก สถานที่จอดรถ
และผู้ใช้รถเป็นต้น นอกจากนี้จะต้องตรวจสอบสมุดคู่มือจดทะเบียนเพื่อตรวจสอบรายละเอียด เช่น
ภาษีรถยนต์ได้ขาดการต่ออายุหรือไม่
และต้องตรวจสอบกรมธรรม์ประกันภัยว่ามีการเคลมกับบริษัทประกันภัยหรือไม่
เพื่อจะได้ดำเนินการแจ้งอายัดการเคลมกับบริษัทประกันภัย
หลังจากนั้นเจ้าหน้าที่จะดำเนินการเพื่อขออนุมัติยึดรถยนต์ต่อไป

หลังจากที่บริษัทอนุมัติให้ยึดรถแล้ว ทีมยึดรถของบริษัทจะดำเนินการติดตามเพื่อยึดรถ
ซึ่งทีมยึดรถของบริษัท
จะมีเวลาในการดำเนินการติดตามและยึดรถยนต์กลับมาคืนบริษัทภายในระยะเวลา 1 เดือน
ถ้าพ้นระยะเวลา 1 เดือนแล้วทีมยึดรถของบริษัทยังไม่สามารถยึดรถยนต์กลับมาได้
บริษัทจะใช้ทีมยึดรถจากภายนอกบริษัทเป็นผู้ติดตามรถยนต์จนถึงที่สุด
ระหว่างที่ทีมยึดรถจากภายนอกบริษัทดำเนินการยึดรถไปแล้ว 1 เดือนและยังยึดรถไม่ได้
บริษัทจะดำเนินการส่งเรื่องฟ้องร้องต่อศาลเพื่อบังคับให้ลูกค้าคืนรถหรือให้ชำระหนี้ที่ค้างพร้อมเบี้ยปรับจนครบถ้วน

7) การประมูลรถยนต์ที่ยึดได้

เมื่อบริษัทมีการยึดรถยนต์มาแล้ว บริษัทจะแจ้งให้ลูกค้ามาปิดบัญชีภายในเวลาที่กำหนด
ถ้าลูกค้าไม่ติดต่อกลับมาตามเวลาที่กำหนดไว้ บริษัทจะนำรถยนต์ดังกล่าวไปประมูลขายต่อไป

สำหรับสัญญาเช่าซื้อที่ทำขึ้นตั้งแต่วันที่ 1 กันยายน 2543
ซึ่งอยู่ภายใต้การควบคุมของสำนักงานคณะกรรมการคุ้มครองผู้บริโภคนั้น
มีข้อกำหนดให้บริษัทหรือผู้ประกอบการให้เช่าซื้อรถยนต์ทุกราย
หากนำรถออกประมูลขายได้ราคาเกินกว่าจำนวนหนี้คงค้างตามสัญญา
จะต้องคืนเงินส่วนเกินให้กับผู้เช่าซื้อ ในทางกลับกันหากมีส่วนขาดทุน
ผู้เช่าซื้อก็ต้องชำระคืนเป็นค่าเสียหายให้กับผู้ให้เช่าซื้อ

-   กรณียึดรถเข้าบริษัทและจำหน่ายแล้วเกิดผลขาดทุน
    ส่วนกฎหมายของบริษัทจะส่งเรื่องไปยังสำนักงานกฎหมายเพื่อดำเนินการฟ้องร้องส่วนที่ขาดทุนต่อไป

-   กรณียึดรถเข้าบริษัทและจำหน่ายแล้วเกิดผลกำไร
    บริษัทจะหักค่าใช้จ่ายที่เกิดขึ้นในการดำเนินการก่อน
    จากนั้นส่วนกฎหมายของบริษัทจะนำส่งเงินส่วนที่เหลือที่เกินจากบัญชีของลูกหนี้ที่ค้างอยู่คืนให้กับลูกค้า

-   กรณีที่ไม่สามารถติดตามยึดรถเข้าบริษัทได้
    ฝ่ายกฎหมายจะดำเนินการส่งเรื่องไปยังสำนักงานกฎหมายเพื่อดำเนินคดีกับลูกหนี้และผู้ค้ำประกัน

ในปี 2553 และ 2552
บริษัทมีส่วนที่ขาดทุนสำหรับค่าใช้จ่ายในการดำเนินการฟ้องร้องและจากการจัดจำหน่ายทรัพย์สิน
4.74 ล้านบาท (จากรถยนต์จำนวน 703 คัน) และ 33.52 ล้านบาท (จากรถยนต์จำนวน 1,393
คัน) ตามลำดับ ทั้งนี้ค่าใช้จ่ายเพื่อดำเนินฟ้องร้องต่อสำหรับส่วนที่ขาดทุนต่อคันนั้นไม่คุ้ม
บริษัทจึงไม่ได้ดำเนินการฟ้องร้องต่อ

ข้อจำกัดการประกอบธุรกิจ

-ไม่มี-